Kawlralkap Nih Uk Nak Lak Hnu In Pasaltha Hna Nih Kan Holh Kan Ca Maw Zeidah An Kilven Ding Sin An Ruah Nak Cio Comment Ah Rak Tial Te – Chintanbo\nBiakinn hi Khrihfabu nih Pathian biak le thangthatnak caah kan sakmi inn a si. Khrihfabu a silo. Khrihfami a buin itonpumhnak hmun a si. Khua kan timi hi inn le lo khi an silo. A chung ummi minung vialte khi kan si.\nKhrihfa mi hohmanh um hlah usilaw Biakinn cu inn nganpi sawhsawh khi si ko lai. Khrihfa mi hna bel cu Biakinn a um lo zongah thing tang le lungkua zongah Khrihfa kan si ko lai.\nKhuachung inn vialte a kangh dih zongah khua sinak le a min cu a tlau hlei lo. Thantlang khi zoh ko uh. Cucaah chim duhmi cu kan biakinn pawl an kang sual lai tiin khuacung kahdohnak kan kham ahcun nikhat khat ah biakinn lawng dir in Khrihfa sinak vialte a tlau te kho.\nCucu hi ralhrang pawl nih kum 70 leng chung an izuam hnawh pengmi cu a si. Khuachung ah inn zong um ko minung zong him ko i miphun dang holh hman le nunphung caholh vialte zong tlau dih khi tah kan duh lai maw?\nCucaah chim duhmi cu kan biakinn le innlo pawl maw kan ven lai kan Biaknak, Nunphung Caholh le kan ram vialte kan sining piin miphun dang nih dawpdolh dih dah kan ithim lai? (Ral lio a si caah ka ruahnak ah a hung chuakmi a si. Pros and Corn zong cu ruahchih ve thiamthiam ding) Comment ah question tuah khawh a si. Credit: Salai Ngun San Aung\nGood News; Ralhrang Nih Ramleng Vanlawng Hna Myanmar Luhnak Nawl A Pek Cang! SAC nih ramdang vanlawng Myanmar luhnak nawl a khar Kum 2 reng lo a si hnu ah Myanmar le ramdang khualtlawng a phurtu vanlawng hna cu nihin April 17 ah Myanmar luhnak nawl SAC nih a on ṭhan cang, tiah theih a si.\nNihin ah ramdang vanlawng 5 Myanmar ah a ra ding an um i, cu chung ah Singapore le Myanmar khuatlawng phurtu Myanmar Airway International vanlawng pakhat zong a rak ṭum i, ramdang mi le Myanmar mi 124 a vun phurh hna, tiah SAC ministry of foreign affairs nih cathanh an chuah.\nMarch 2020 in ramleng khuatlawng vanlawng le ramchung khualtlawng phurtu vanlawng hna cu rak phih a si i, SAC nih uknak an lak kum 1 a tlin hnu ah atu bantuk in a vun on ṭhan mi cu ramleng sin ah Myanmar ram cu a hlan kel bantuk tein a dai ko ti langhter a duh caah a si ti in NLD cozah chan ramchung khualtlawnnak lei committee chungtel pakhat nih a chim.\nApril 17, 2022 hnu cun Yangon in Bangkok, Malaysia, Singapore, S. Korea, India, Dubai ram hna zong caan khel in umkal khawh a si cang lai, tiah Yangon hrambunh air ticket zuarnak rianṭuantu pakhat nih a chim. Credit: The Chin Post\nUS Ram ah Nupi pasal laak duh tikah theih a herh ngaimi pawl Nupi pasal ilaaknak spouse petition tuah tikah immigration lei nih an zoh bikmi cu: mah hna nuva hi, chungkhar dirhtti dingin, ttha tein ai tthi-um taktak mi an si maw Silole, US rat duh ruangah; green card ngah duh ruang ahdah, ai tthi-um chommi an si, tihi an zoh taktakmi asi.\nMah kong hi, an i ralring strict chin lengmang cang. Nu le va innchunkhar dirhtti dingin, ttha tein ai tthium taktak a sit kan ti lai cu, US in laak khawh thai lo phung asi lo. An laak khawh hrimhrim hna nak ding a lam a um peng ko.\nKa nolh tthan: Ttha tein ai tthi-um taktak komi, nu le ve taktak asi ko mi cu: a voikhatnak laaknak an tuah i, a tlaamtlinlo sual zongah, a hnu ah, appeal tuah maw silole zeimaw ti-in fight tthan khawh peng asi a tlaamtlin tiang a lam um peng ko.\nNa nupi pasal tlaamtling tein laak na duh ahcun, tehte evidence proof a herh ngaimi pawl 1. Biakinn silole zeimaw hall phunphai ah, ttha tein tthit-umnak wedding tuah a ttha. A tlukkiahnak in, inn ah thlacamnak sawhsawh phun in, tthit-umnak tuah cu, hrial a ttha. Aruang cu, a hnu ah, thil a buaithlaakmi le donkhantu tete a um duh ngai.\nImmigration nih an pom khawh dingmi Marriage Certificate ttha tein tuah ding. Cun, i tthit-umnak photos wedding photos ttha tein ngeih ding. 3. US in nupi pasal tthit ngeih dingin a tlungmi poah cu, ttha tein nan tlun kalnak vanlawng ticket air ticket i chiah ding. Cun, nan Passport silole Travel Document ah, nan tlawnnak ding ram nih, Visa stamp visa seal bantuk an cumhmi, tibantuk pawl zong ttha tein copy i chiah ding.\nI tthi-um hnu ah, khat le khat i pehtlaihnak phaisa i kuatnak WesternUnion Receipts tibantuk pawl, ttha tein i chiah ding. Ramdang in nupi pasal au dingmi cu, ngui hluai rumro in phaisa kuat lo a ttha. Aruang cu, na nupi pasal phaisa na kuatnak proof receipt a um lo. Cucaah a caancaan ahcun WesternUnion MoneyGram, tibantukin anmah min tein phaisa kuat kha a ttha.\nNa nupi pasal he, Viber Messenger Whatapp Zoom, tibantukin muilang video nan i chawn ahcun: nan pahnih nan mui kha, screenshot in hman i thlaak pah a ttha. 6. Catlaap documents a dik lomi a ttuh hman lo ding. Chuahnak cazin Birth Certificate na ngeih lo ahcun, siizung lei maw ttuanvo ngeitu nawlngeituNsin ah ca ttial ter a ttha.\nHlan ah nupi pasal a ngeimi UN case ah telhmi an um ahcun, nai ralrin taktak a hau lai. Hlan na case ah, na khumhmi na nupi pasal he ii tthennak dirvoce certificate tuah kha, nai ralrin taktak a hau. Mah zawn hi, nai fimkhur taktak a hau. A diklomi a ttuh cu, Yangon tanzung le-bang nihcun, an theih tuk. An in theih ahcun visa an pe lai lo. Ai mihmi an um pah ngai cang.\nAtu hrawng hi, ka Fb messanger in immigration lei nupi pasal laaknak fale laaknak nu le pa laaknak asylum soknak visa F1, B2 visa tibantuk kong bia question aa ka halmi an um ngai. A tam deuh cu, ka let thiam hna lo.\nAruang cu, caan ka ngei thiam lo. Zerhkhat ah a tlawm bik ni 9 hrawng um sehlaw, caan kai phazo hnga nain, ni 7 lawng a um ii, caan kai deih deuh lo. Nain, nupi pasal ai au dingmi pawl ca-ah theih a herh ngaimi a tawite ka vun ttial te lai.\nBawipa nih siaherhnak le zawnruahnak lungthin he na kan ttial piakmi thluachuah nak kan pek piak koseh law. a herhmi pumpak nunnak caah nawlzul te le nawlngai tein tuah khawh cio nak thinlung thar kanpe cio koseh. Na rian tampi lakah dawtnak Le zawnruahnak he thawng nan kan thanh caah kan i lawm tuk e. Na manh caan te ahcun rak kan zuam piak lengmang ko law. Credit: Van N Elizabeth\nUS ah Laitlang um na unau auh na duh hna maw Na umnak USA ah na nulepa, nupi or pasal, fale le unau auh na duh hna maw? Yangon kan zung nih biatak tein immigrant visa service kan pek cang. 2015 thawk in immigrant visa kong hi tampi ka kherhhlai i theih hngalh bawmh aka halmi tete ka rak bawmh tawn hna. Sihni cu ka si lo, nain kum 7 leng ka experience a um cang caah immigrant visa he aa pehtlaihmi cu tlamtling tein kan tawlrel khawh.\nKei cu $1,000 lawng kan lak hna lai. $1,000 ah hin Myanmar lei document vialte translation(notary) tuahnak le birth certificate laknak ai tel dih lai. Myanmar lei a herhmi document kong ah nanmah buai awk a um ti lai lo. Visa hngah chung kum khat leng free consultation a si lai, a herh caan poah ah keimah pumpak biaruah khawh ka si lai. Sihni a ngei ciami nan si i nan case kong ah ruahnak pek nan duh ahcun kum khat caah $300 in hlan khawh kan si. Nan herh caan poah ah nan case kong ruahnak kan cheuh hna lai.\nUS citizen nih nulepa, nupi or pasal le fale kum 21 tang auh ah a rang bik. Kum khat hrawng lawng a rau. Citizen nih cun unau kum rihkhiah um lo le kum upa cangmi fale zong auh a ngah. Nain visa limit a um i a rau deuh, kum 2 kum 3 leng a rau kho.\nGreen card lawng a ngeimi nih cun nupi or pasal le kawp ngei rih lomi fale lawng auh khawh a si. Visa limit a um ve i a rau deuh, kum 2 leng a rau kho. Bawmh na herh ahcun keimah pumpak inbox ah nupi auh ka duh’ tiin ca vun ka kua law biaruahnak ding appointment kan pek colh ko lai. Inbox cakuat a tam caah a herhmi tial chih loin hi tibantuk cakuat cu ka reply lomi a tam caah a si. Phone number 09442000351 zong ah pehtlaih khawh a si lai.\nNote: Sihni hlan ah cun I-130 form fill up nak menmen ah $1500 hrawng na dih lai. Suimilam pakhat consultation ah $200 leng na dih fawn lai. Kannih cu form fill up, herhmi document vialte lak piak le translation tuah piak, US phak hlan tiang a kum in a raumi a si free consultation a si lai.\nTulio hi US ummi tlangval India rak tlun in Laitlang ah nupi a rak ngeimi an um pah. Atu ai tim cuahmahmi zong nan tam rih men lai. Mah hi US cozah sin ah nupi auhnak sawk tikah harnak a um te lai, visa loin Myanmar ka lut tiah USCIS US Citizenship and Immigration Service zung ah chim awk a tha lai lo. Upadi he ai kalh caah cozah zung pakhat nih cohlan awk tha lo.\nA tha bikmi cu April 17 thawk in Myanmar ram chung rak tlawn khawh a si cang lai caah ram chung rak tlun in thitumnak tuah khi auhnak caah a tha bikmi cu a si.\nAustralia student visa zeidah a lawh lai a fiang kho rih lo. Kannih zong visa kan sawk nak thlakhat leng a si cang nain result a chuak rih lo. Agent dang zong visa result a ngahmi an um rih lo. Zeihmanh a fian rih lo caah visa sawk a duhmi nih agent sin ah sianginn man pek rih lo a tha bik.\nSianginn man na pek cang ahcun zarh hnih chung ah CoE an in chuah piak hrimhrim a hau. Sianginn man na pek cang ko nain CoE na ngah rih lo cun na agent nih na phaisa kha free tein amah pumpak duh herhnak ah a hman chung a si kho.\nTulio thlachiat ruat loin mi hlen a hmangmi an karh tuk caah i ralrin ngai cio a herh. An chimmi poah kha tha tein kherhhlai hmasa loin zumh colh lo a biapit tuk caan a si.\nMalaysia kalnak kong aka halmi nan tam ngai caah hika zapi theih ding in ka vun tial. Thaizing kip April 1 thawk in visa sawk khawh asi cang lai. Kanmah Yangon zung zong nih visa sawk kan in bawmh khawh ve. Covid vaccine chunh cia a hau, health insurance le vanlawng ticket kir lei he cawk a hau.\nTicket man ah $400 deng a dih lai. Kal hlan ah Covid test a hau fawn. Malaysia ah quarantine luh a hau ti lo. A dihlak a dih ding hi ting 15 hrawng a si lai. Kan zung nih retheiman agent fee ting 2 lawng kan lak. Visa ngah tiang a herhmi poah kan in tawlrelpi lai. Credit: Salai Lungthli Tum.\nKhah Rak Rel Cio Uh Law,SAC Ralhrang Cu, Pasaltha Hna Doh Ding In Motor Khat In An Kal Na In An Kiar Lei Ah Cun Ruah Lawng Tein An,


Tunai te khan Biden nih Sii aa Chunhmi kong ah hi ti hin a langhter Cang. – Kawltu Team\nTunai te khan Biden nih Sii aa Chunhmi kong ah hi ti hin a langhter Cang.\nBiden nih tuni i Covid 19 khamnak Sii aa chunhnak kong he pehtlai in hi ti hin a langhter cang. “Tuni ah Covid 19 Vaccine cu kaa chun. Hi thil a chuah khawh nak hnga thaba le lung dong lo tein Scientist le Sii lei dothlattu hna cung ah kaa lawm. American mipi cung zong ah kaa lawm. Zeihmanh tih a nung lo. Hi sii Vaccine hi a um tikah, i chun ve dingin kaan sawm” tiah a langhter. Source: Biden Offical Page\nJoe Biden le a nupi, Jill Biden tuchun ah Pfizer nih an serchuah mi, Covid-19 khamhnak sii vaccine cu tuchun ah an i chun i, LIVE in an thlah hna.President Donald Trump nih kum khat tlin hlan chuahmi sii cu ichunh ngam a si lai lo, a safe lai lo, kan him lai lo tiah Democrats hruaitu cheukhat pawl nih media ah President Donald Trump cu a phunphun in an rak soisel. President Trump nih kum khat tlin hlan ah vaccine cu a chuahter taktak hna.\nUK, le Bahrain nih PFizer serhchuah mi si cu approve an tuah nain FDA nih approve an tuah duh zau lo caah President Trump nih FDA commissioner Dr Stephen Hahn cu approve na tuah lo ahcun na rian in na chuah hau lai” tiah warning a pek hmu ceo ah FDA nih approve an tuah.President Donald Trump chan chuahmi Covid 19 khamhnak sii chunh a duh lomi le a ttih bikmi Pi chur Nancy Pelosi nih hawi hlan bik ah a van i chun, a changtu ah Joe Biden le an nu nih an i chun ve. An lungthli tein cun an ningzak pah theo lai. Source: Salai Lairamthang\n← Covid 19 Bawmhnak kong ah Democrats le Republican pawl Karlak hi Fih bak a Nung.\nUK ah Covid 19 Phundang le Rang tak tak i chonh khawhmi an Hmuh →


Texas Republican Chairman Allen West Nih Supreme Court Lehnak A Tuah! – Chin 11 News\nTexas Republican Chairman Allen West Nih Supreme Court Lehnak A Tuah!\nTutan US thimnak cu a buai ngaingai cang kan ti zong ah kan palh lem lai lo. State dang tampi nih Trump an dirpi zong hi ruah lo awk a tha lo. Vawlei cung nih zumh bik mi le upat bikmi USA ram pi ah Thimnak a dik lo ning in a kal hi a poi kho taktak si.\nTutan US election cu keimah ka zumh ningahcun timhciamman tein bak in Democrat pawl nih timhtuahnak an rak ngai diam cang tiah ka zumh! Zei ca tiah vote motor nih a phurh ning, Trump nih mail vote cu lih a um lai tiah a rak chim ning van ruah ahhin timh ciam mam tein D pawl nih an rak tuah ti hi lai thluak hmanh in ruah khawh dih a si.\nTutan Texas nih Supreme Court ah tazacuainak atuahmi ah Texas Republican Chairman nih mah tihin a chim: Texas Republican Chairman Allen West nih Supreme Court bia khiahnak cu mah tihin lehnak a tuah” Phunglam kalh in thimnak an tuahmi le phunglam lo ningin thil an tuahmi hi, kan zoh sawhawh hn ahcun phunglam a zulmi pei kan tuar peng lai cu. Cu ruangah phunglam a zultu state cu chuak in an caah Union drih ding a si” tiah a ti.\n” Phunglam kalh in thimnak an tuahmi le phunglam lo ningin thil an tuahmi hi, kan zoh sawhawh hn ahcun phunglam a zulmi pei kan tuar peng lai cu. Cu ruangah phunglam a zultu state cu chuak in an caah Union drih ding a si”


Salai Lungthlitum: CNLD nih teinak a ngah cun Hakha kan tlung ngam ti rua lai lo | THE CHIN EXPRESS\nSalai Lungthlitum: CNLD nih teinak a ngah cun Hakha kan tlung ngam ti rua lai lo\nCNLD hruaitu Pu Zo Zam nih Kalay ah a rak chimmi “CNLD hruaitu pawl a soiseltu cu Chin miphun rawitu an si” timi kha Salai Lungthlitum nih zahan ah Facebook ah a share i atanglei bangin ca a ttial chih.\nPu Zo Zam: ‘CNLD hruaitu pawl a soiseltu hna cu Chinram rawiphirtu(traitor)an si’.\nLu pathum a ngeimi CNLD nih teinak an ngah i cozah an ser sual cun kanmah pawl cu Hakha kan tlung ngam ti rua lai lo, meithal kah kan tong te rua lai.\nSalai Lungthlitum ttialmi cu mah ca kan ttial tiangah comment 21 a um cang. Comment rel tikah a lungtlingmi an tam ngai. An comment cheukhat hna cu;\n• CNLD hi mindang maw ibunh awk an hngalh hnga lo ka ti.Kawlram mipi nih bochan bikmi zumhbik mi le uarbak mi Party min NLD kha i fir riangmang in a hmai ah Chin timi fawi kahlak te ih an hun ipek mi hi ruah cetmat ah cun a dawhlo ngai ningzak thiltuah he ka lawh ter.\n• CNLD nih tei nak hmuh ding hi cu ram 2nak um mi ca hrim hrim ah cun ka thih bak! a bik in No Than Kap hrim khi a si ning le a sual ning theih cang mi i hruai ding hi cu ka duh bak loh!\n• Ti cun maw si ko lai mah cu awww bia lo si tung lai na chim ning si tak ah cun. Si bak lai tiah ah 100% in na zum maw?\n• Adik ko la Kawi No te pawl cu an Um nak poh ah alu bik si aduh peng mi an si le alu bik hna asi lo sual ah cun Bu Achuah pi te ko hna lai cuh.\nCNF General Secretary Pu Thla Hei\nSinain, CNF General Secretary Pu Thla Hei cu Malaysia a rat lio September 2 ah mipi he tonbiaruahnak a ngei i “2020 ah CNLD maw NLD dah an kai ttha deuh?” tiah an hal.\n“Kanmah CNF nih cun zei party hmanh kan ttanh hna lo i kan thleidang hna lo, nain zei dah a ttha deuh ti nan ka halmi tu hi cu aa… NLD cu a kai zongah atu bantuk hi si ko lai. Rampi Remdaih Biaruahnak ah Chinmi aiawh in an kal hlei lai lo. Kawlrawn lei in NLD upa dang lawng an kal lai.\n“CNLD nih MP an ngah cun Rampi Remdaih Biaruahnak (Union Peace Conference – 21st Panglong Conference) ah Chin party min in an i tel ve lai i Chin ram le miphun caah an lungthlitum tampi an chimrel khawh ve lai. Tthat ti ahcun Chinmi caah cun Chin party cu a ttha deuh henta. Sinain CNF nih cun kan ttanh hlei hna lo,” tiah a leh hna — ka hmet law Relchap.


Myanmar Idol Season 4 winner nih laksawng a ngah ding mi hi a tam bak ko, Oppo Company nih chap an timh mi zong a tam bak ko hi – Thechinlungnews\nMyanmar Idol Season 4 winner nih laksawng a ngah ding mi hi a tam bak ko, Oppo Company nih chap an timh mi zong a tam bak ko hi\nTutan ah Myanmar Idol ah winner a ngah dingmi nihcun Myammar Idol tuanvo ngeitu nih Kyat ting 500 le OPPO company nih ting 200 an pek hna lai. Cu pinah teih khan pakhat le pumpak music video chuah piak a si rih lai. Esther nih winner ka ngah ahcun sifak santlai lo ngahtah pawl ka si khawh tawk in ka bawmh hna lai tiah interview ah a chim.\nVICTORIA CASE : December 17-ah khan Myanmar khualipi Naypyitaw chungah a ummi Dekkhinathiri District Court nih “VICTORIA” tlaihhremnak he pehtlaiin fianternak CCTV hard dish in a tlaumi cu hmuh tthan a si khawhnak lai a herhmi poah tuah an i tim. CCTV System Camera nih Video a rak record-mi cu, Vitoria tlaihhrem a sinak sianginn Wisdom Hill Nursery School-ah Technician riantlai Ko Yan Naung Htay nih CCTV Recorder hard drive in USB Stick(pendrive)-ah copy a rak tuahmi cu Police sinah a ap cang.\nKo Yan Naung Htay nih hard drive police sinah a apmi cu, police pawl nih Nursery siangiin ngeitu sinah an pek tthan hnu-ah hard drive cu Court-ah rak ken tthan a si tibantuk in thil kal ning si dawh a si. Victoria nih vanchiat a tonni video record pawl cu hard dish in a tlau dih. Victoria lawyers nih hard dish cu ttha tein zoh tthan dingin court a rak nawl. Lawyers nih a chimchapmi cu, “Ttha tein zoh tthannak nih hin caan a duh lai, ni khat chungah dither khawh a si lai lo,” tiah Court a chimh hnuah court nih lawyers nawlnak bantukin ttha tein zoh tthannak ngeih a sianh, sihmanhselaw, zohtthannak nih a fiantermi cu zapi nih cohlan khawhmi bia hmaan a si awk a si tiah fiangte in lawyers cu an chimh.\nSihmahselaw, CCTV fianternak court i an apmi USB Stick-ah videos 11, May 16 thawkin a um. Victoria vanchiatnak a tonni zong a tel. Lawyers CCTV files USB Stick-ah an copy-mi video hmutu nih a chimningah cun, “Video cu hmun thumah corrupted a um, video a corrupted caan hi minutes 11, minutes 8 le minutes 5 hna an si. Corrupted video pawl hi chunhnu le zanlei-ah a si tiah a chim. Victoria lawyers le zapi a ttanhtu pawl chimningah cun December 17-ah khan Court Technician nih video a tlaumi pawl cu hmuh tthan a si khawhnak lai ai zuam pinah zeiruangah dah file pawl cu rawh(corrupted) ti zawng a kawl lai an ti.\nBe the first to comment on "Myanmar Idol Season 4 winner nih laksawng a ngah ding mi hi a tam bak ko, Oppo Company nih chap an timh mi zong a tam bak ko hi"\nLawmbawm tangka an chia mi uico ralkap nih an fir piak hna April 15, 2021\nUico ralkap nih Myit Nge khua ah an lut i minung 20 an thah hna. Zeidah an duhnak ruang si April 15, 2021\nBreaking News- KIA nih teinak an hmuh than. Uico ralkap a thih mi cazing langter a si April 15, 2021\nChinpa, Salai Ezekiel, University a cawn lio mi ruak hmuh a si cang. A ruak an hmuh ning April 14, 2021


RALKAP MINUNG, KAWLRAM MIRUM BAK DAN AN TAK CANG – The Chinlung Post\nRALKAP MINUNG, KAWLRAM MIRUM BAK DAN AN TAK CANG\nSeptember 2, 2021 admin Kawlram 0\nUK nih SAC Misa Myanmar Mirum U Tay Zar Dantatnak a Pek. Myanmar ramchung mirum bik pakhat a simi Htoo Group of Companies ngeitu U Tay Zar cu SAC ralhrang he pehtlaihnak ruang ah UK nih nihin ah dantatnak a pek.2017 ah a cangmi Rohingya pawl thahnawnnak ah U Tay Zar hi ralkap fund a petu a si pin ah atulio SAC nih nuhrin covo buarnak an tuah cuahmahmi rian zong ah bawmhnak a petu a si.\nMyanmar ralkap nih ramdang ralhriam an cawk khawh nakhnga a bawmtu bik a si,” tiah UK cathanh ah an telh chih. UK ramchung ah U Tay Zar nih a ngeihmi thilri le tangka vialte tlaihpiak dih an si lai i, amah U Tay Zar pumpak zong UK ramchung luhnak nawl an phih. Atutan hi SAC nih uknak an chuh hnu in UK nih SAC misa pawl le an rianttuannak pawl a voi 7nk dantatnak a pek a si cang. The Chin Journal\nCabia dang:Ruah Aphu ngaimi cabia. Tu lio CNF kongah a lungtling lomi peng hna nan um sual ah, CNF nih peng tleidannak an ngei hrim lo. Anmah tawk tein an i zuam len ve ko. Hriamnam kong hna ahcun nai te hnu in biatak in hriam a zalmi an si le theihthiam hau. Hriamnam cu facang bang dawr ah cawk khawh a si lo. Cun kan unau pa pakhat chimmi ah Hakha le Thantlang CDF cu meithal an pek ko hna nan ti.\nPek khawh mi te lawng a pek, pek khawh lomi an tamtuk rih CDF cu chim lo an mah CNA hmenh meithal an tin lai ka zum lo. CNA chanbaunak bawh in thlanglei Chin mi an tol sawh a timmi hna nan um. Thiltha si lo, khat le khat i theihthiam tu i zuam hna uh sih. Khin ngunh tluak ah kan luhnak hnga lo i theihthiam a hau. Khin ngunh thluak cu peng khat le peng khat thenter, si lo ah Budish le khrifa thenter ti phun a si. Chin mi cu peng khat le peng khat dah an kan thenter lo cun Biaknak cun kan thenter kho lai lo. FPS (GRCM)\nVIDEO: CDF NIH THANTLANG KHUAPI CHUNZAN IN AN KULH PENG\nNAU PAWI MI KAWLRALKAP NIH AN KAH THAH EE, RIP


Cakei Salai Lungthli Tum Nih Salai Ngun San Aung Cu Laipaih Bak In Singkhaw A Tuah Ko, An Lungput An I Tlau Bak – Chuncha News\nCakei Salai Lungthli Tum Nih Salai Ngun San Aung Cu Laipaih Bak In Singkhaw A Tuah Ko, An Lungput An I Tlau Bak\nSalai Ngun San Aung sin cakuat; Mino te na si nain fimcawnnak, media riantuannak le mino cawlcanghnak ah bochan ngaimi pakhat na si i kan upat ngai ve. Pumpak in nangmah kan tanpi kho lo zong ah doh kan tim bal lo, tuni tiang ah kan doh bal hraw lo, soi zong kan soisel bal rih lo.\nNangmah le na hawile(abik in Thailand sianginn kaimi) nih 2015 news tial kai awt hnu in tuletu nan ka doh, nan ka soisel, mualphoh khawhnak lam nan rak kawl zungzal. Nangmah nih naka dohnak comment le cabia a rak tampi, nain voikhat tal hmanh ka rak in let bal lo, ‘a phung si ko, news tialtu pei ka si cu, ka in awk si ko’ ka ti i dai tein ka rak um tawn ko.\nNain, CACC tuahmi Chin Idol (2017) ca ah siaherhnak lungthin he phaisa ting 50 bawmhnak ka rak pek hna lio ah midang cu an rak i lawm cio, nangmah belte nih cun keimah dohnak ah na rak hman. ‘Lungthli Tum nih a duhmi minung winner siter a duh ruang le judge pawl influence tuah a duh hna ruang ah phaisa bawmhnak a pek’ tiin naka mer piak. Na cabia kha ka rel i ka lung ai nuam lo tuk, ‘ziah hitluk lawmmam in maw aka huat ko hnga, thil tha ka tuahmi pakhat tal a hmu kho ve lo maw’ ka rak ti.\nNa cabia tang ah leh kan duh ngai nain keimah huatnak lungthin he a khat cangmi minung sin ah ka lungput taktak langhter zong ah san a tlai lai lo, aa fian ko zong ah aa fiang duh hlei lai lo ka ti i kai sum than. Hi ruang ah leh loin ka um i dai tein kan ‘𝐛𝐥𝐨𝐜𝐤‘ nak a si, na cabia dang zong hmuh ka duh ti lo caah kan block ko i ka palh tiah ka ruat hrim lo.\nKan block hnu zong ah keimah huatnak lungthin in kum tampi keimah dohnak ca na tial lengmang, kan leh bal hlei lo. Nai hrawng hi na hun zual chinchin. ‘Lungthli Tum nih aka tih caah aka block, a ngamh cun rak chuak seh’ tibantuk in na myday le na timeline ah na tial lengmang. Leh kan tim lo nain na dai kho ti lo caah ka hun i lehnak a si.\nKeimah huatnak lungthin he a khatmi minung cheukhat block khawhnak rights ka ngei caah nang zong kan block ve nain na lung a tlin bak lo i challenge naka duh tuk ko ahcun July 25, 2020 chun ah Hakha na duhnak hmun i thim law dawh tein ‘Lai paih’ kan i pai lai, Laimi vialte hmuh ding ah live zong kan thlah lai. Mah hi dawhcah tein Laipa le Laipa i singkhaw ning cu a si. Na cohlan ahcun na timeline ah rak confirm law kei zong Hakha ka rak tlung colh ve lai mu. Upatnak he, Credit: Salai Lungthli Tum\nSalai Ngun San Aung Tialmi: Salai Lungthli Tum na ka block i Nupi chia bang ka kong naa ceih hi pasal na ralchiat maw si na ka tih dah? Friend a simi nih rak chim ulaw hmaitonh tein bia ruah ka duh. A rauh hlan ah fianternak zong ka tuah te lai. Credit: Salai Ngun San Aung\nSalai Lungthli Tum tialmi: The Chanland Post CNLD miphun party: Thantlang CNLD cu vei media phu nih reform an va tuah hna ti a si, anmah pawl khi zeitik party member an luh zong kan thei cio lo. Lakhruak in an party biaceihtu ah an cang ko.\nDonald Trump Cu “Leicung I Ttih A Nungbikmi Pa”Tiah A Cauk Min Ah An Ttial Hnawh Mi Cauk Cu Mipi Sinah An Phan:Thinpang Ngai Asi\nAA Le CNF/A Ipehtlaihnak Kongah Cutluk In Thinphang Awk Aum Lo.Aruang?


Hollywood Minung Khi Vialte Ah Bollywood Milar Minung 25 Nih An Duh Bik Minung 4 An Thim Hna – Chin 11 News\nHollywood Minung Khi Vialte Ah Bollywood Milar Minung 25 Nih An Duh Bik Minung 4 An Thim Hna\nBollywood milar nu he pa he minnung 20 biahalnak an neih hna i, Vuleicung Hollywood minthang an uar mi hna pawl an hal hna i nu nih padeuh na uar hna i pa nih nu deuh an uar ve hna, a hlei i a lar deuh kan ti hnga maw cu pawl tu nih cun An uar mi hna hi a tlang pi in a khat deuh dih.\n1. Brad Pitt a uar tu hi a tambik an si i, minung tambik nih an uar bik, hollywood actor ah muidawh pawl zong a rak si i, A film zoh zong an duh bik nak kong an chim. hollywood minung khi vialte lak ah bollywood milar minung 25 chungah mi tambik nih a Brad Pitt an duh bik.\n2. Leonardo Di Caprio hi TITANIC film i actor ah a cang mi pa kha a si, mah pa a duh tu hi a tam bik chang an si i, Leonardo DiCaprio a duh tu hi Actress nu pawl deuh an si, a mah hi a dawh bak caah an duh khun nak si lai cu, Actor pawl nih cun an uar lo Actress nu pawl nih an uar khun mi a si ve.\n3. Tom Cruise hi a uar tu an tam bak ve, amah hi American Actor mithang a si i, a mui zong vuleicung pa ah a dawhbik mi a si i, mah pa a uar tu hi an tam bak ve. Tom Cruise hi bollywood actress nu pawl nih an duh bik mi pa thum nak a si.\n4. Angelina Jolie hi bollywood Actor le Actress nih an duh bik mi minung pali anak a si ve, Angilina Jolie hi actress lawng a si lo, filmmaker zong a si chih. midang cung i zangfah nak a nei bak mi nu tiah an auh mi a si, cun Academy Award le Golden Globe Award zong a ngah mi a si. Hollywood ah a cungcuang pawl a si. A dawh nak ruang zong ah a si kho i mi zawn a ruah nak zongah soisel awk a um lem lo caah maw annduh khun hnga.


RALKAP LE THANTLANG KHUANU/PA AN I CEIH MI BIA, TLAMTING TEIN – The Chinlung Post\nRALKAP LE THANTLANG KHUANU/PA AN I CEIH MI BIA, TLAMTING TEIN\nMay 7, 2021 admin Chin 0\nThantlang Upa Pawl le Ralkap Pawl Ton Biaruahnak an Ngei. Nizan May 6 ah Thantlang khua upa 4 le Thantlang hrambunh SAC ralbawi (Major) le uknak lei zung upa cheukhat ton biaruahnak an ngei, tiah ttuanvo ngeitu sin in thawng kan theih.Anmah SAC ralkap lei nih tonnak ngeih ding in Thantlang upa an sawmmi hna i, Thantlang mino pawl cawnpaik ding in le atulio Thantlang humhimnak kong pawl ralkap nih a kan hal, tiah tonnak ah aa telmi upa pakhat nih The Chin Journal ah a chim.\nThantlang mino pawl khoika dah an kal dih tiah a kan hal i, mino pawl hi rak kan cawnpiak u a kan ti. Mino pawl an kalnak kan thei ve lo tiah kanmah lei nih fianghlang tein kan leh ve hna,” tiah a cunglei upa nih a chim. Cun, Thantlang humhimnak kong he pehtlai in zei bantuk in rian kan ttuan ah dah a tthat lai tiah ralkap lei nih an hal hna i Thantlang upa lei nih minung tlaihkhihnak nan tuahmi pawl hi ngol u law, tlaihmi pawl zong hi vuak len loin thlah colh hna u law a ttha lai, tiah an leh hna.\nThantlang khuachung humhimnak ca ah zeitin rian kan ttuan ah a tthat lai tiah a kan hal i, CDM a tuahmi pawl tlaih loin um le nan tlaihmi minung pawl vuak len loin nan um ah a ttha lai kan ti hna. Aruang cu Laimi cu meithal tampi a ngeimi kan si i, sa zong a kap lengmangmi kan si. Meithal konglam a theimi kan si. Cucaah, nanmah lei nan daih lo ahcun Mindat ah a chuakmi thil bantuk hika zong ah a cang lai lo ti khawh a si lo tiin kan leh hna i an lau ngai ve,” tiah a cunglei upa nih a chim chap.\nNizan tonnak ah Thantlang le Hakha karlak i ralkap motor bomb puah hnawh a tonmi kong zong an hal hna. Thantlang mino an si lai tiah SAC ralkap nih an zumh. Nizaan Hakha-Thantlang karlak ralkap motor bomb puah hnawh a tonmi kong ah Thantlang mino an si lai tiah a kan ti. Kannih nih cun online zong ah an ttial ko kha, CDF-Hakha nih pei kanmah nih kan tuahmi a si an ti ko kha tiah kan leh hna,” tiah a cunglei upa nih a chim chap.Thantlang mino Roro le Amang an tlaihmi hna zong thlah colh ding in an hal hna i Roro le Amang cu nizaan zaanlei ah SAC ralkap nih an thlah colh ve hna. Credit: The Chin Journal\nPATHIAN MI HMAN JOYCE MAYER NIH CHUNGKHAR THONGTHUM A BAWMH HNA


Mithiang Robert Bellarmine | Radio Veritas Asia\nMithiang Robert Bellarmine\nST. ROBERT BELLAMINE (Bishop & Doctor, 1542-1620)\nMithiang Robert Betlamine cu 1542 kum ah Italy ram Monter puchi Ano khua ah a chuak. Kum 18 a ti ah a pa hnatlak pinak tel loin Rome khua i a ummi Jesuit bu ah a lut. Siangbawi ordination a lak hnuah Belgium ram i a ummi Loving University ah an thlah. Mah University ah Protestant Professor hna he i ton le i ceihmai awk caah a si. Kum sarih a rauh tikah a thianghlimnak le a fimthiamnak thawngin Rome khua i a ummi College pakhat Theology chimh dingah `uanvo an pek. Catholic zumhnak kha a dirkamhmi a cauk hna chungin I Bia alnak timi cauk cu a `ial dan a `habikmi cauk pakhat a si caah an chuah `han lengmang.\nMah cauk cu a thukmi Bible ca kong le Bupi chung i a lubik a simi hna kong a `ial i Protestant tampi hmanh nih a `ialdan cu minung pakhat `ialmi a si ko tiah zumhkhawhlo tluk tiangin a `ha. Mah cauk cu an zuar bikmi cauk ah a rak cang. London khua i cauk a zuarmipa nih cun mah Bishop pa a `ialmi cauk hin phaisa luhnak a tambik tiah a ti. Robert cu a laarmi Pathian bia cauk hna zong a `ial i mah cauk hna zong cu Jesuh i zohchunhnak cauk le Bible cauk chim loin cun a dang cauk hna nakin tamdeuh an leh `han. 1598 kum Cardinal an rak thim hnuah Trenh Council i biachah thawngzamhnak hna kha a rak tuah.\nVatican ah rank sangpiin a um nain Paungmungh(bread) le khachuanrang lawng a rak ei i a khan puanzar hna kha sifakmi a pek hna. Kumli a rauh hnuah kamua khua Bishop a rak cang. Biaknak lei rianah hmuhtonnak a ngeilo nain Bishop a rak tikah cun a ca le a cauk `ialmi hna kha a kal tak i mino mission rian a `uanmi bantukin lungsau tein mipi sin ah thawng`ha kha a phuanthawk. Cuhnuah Pope Paul V nih Rome ah a auh`han i Library uktu a si lawng siloin a biapimi kongkau zong a tlaihchih i a ceih hna. Amah cu 1620 kum ah a thi.\nBawinu Mary Thinlung Kuainak\nVailamtah cu teinak a si\nMithiang John Chrysostom


Salai Elaisa Vahnie nih Refugee kum 2020 caah US Congress ah bia a chimh mi cu – Thechinlungnews\nSalai Elaisa Vahnie nih Refugee kum 2020 caah US Congress ah bia a chimh mi cu\nUS President Donald Trump acozah nih 2020 Budget Kum chungah ralzaam 18,000 lak a timh. Mah chung ahcun Chin ralzaam a tam khawh chungin telh dingin US Hlutdaw (Congress) ah kan hal, tiah Salai Elaisa Vahnie nih a chim. Salai Elaisa Vahnie cu October 21 in 23 tiang kha Washington DC ah kan Miphun le Ram caah U.S. Cozah le Congress sinah bia chimnak le meeting a ngei, i Malaysia le Inda taang Chin ralzaam dihlak nan kan lak piak a herh ko, tiah a naw than hna.\n“President Trump nih hmai kum FY2020 ah ralzaam 18,000 lawng lak a timh. US tuanbia ah a tlawmbik asi. Sihmanselawh atutiang ah minsen a thut rih lo. Tam deuh kan lak piak ko uh, tiah US congress ah kan nawlmi a ruat than i a si ngah maw, tiah kan ruah. “Amah ruahnak aa thlen duhlo hman ah mah 18,000 chung ahhin Chinmi a tam khawh chungin kan i tel khawh ding kan nawl chih,” tiah Salai Elaisa Vahnie nih a chim.\n“Chin Ralzaam a um a herh ti lo tiah kan ti asi ahcun Kawlram Constitution le Institution fek tein remh ta ding le, federalist democracy ser hi a herh ko. Cu kan ser khawh lawng ah refugee kan um ti lai lo. Ser khawhnak ding caah US Cozah nih bawmh a herh,” tiah US Cozah he meeting an tuahnak ah a chim. “Biaknak le Miphun thleidan loin, democracy hruainak chungah zalong tein tlangcungmi pawl nih an i hruai khawh hlan lo cu remdaihnak taktak a um kho lai lo.\nZei tik poah ah ral a tho tthan kho peng. Cucaah ram hruainak a hrampi constitution rem hi a herh khunnak a si,” tiah a chim. Pu Elaisa Vahnie hruainak in tum kum March, May le July thla ah Chin Refugee Advocacy Group nih US cozah an ton i, Malaysia le India a taang rihmi Chin ralzaam dihlak hi kum 3 chung ah rak kan la dih cang ko uh tiin an rak nawl, tiah kan theih. Credit: Chin Express\nBe the first to comment on "Salai Elaisa Vahnie nih Refugee kum 2020 caah US Congress ah bia a chimh mi cu"


Kawlram Airport Vialte Thla (5 )Chung An Phih, Ram Chung Ram Leng Khual Tlawn Khawh A si Ti Lai Lo – Onlinenungak\nKawlram Airport Vialte Thla (5 )Chung An Phih, Ram Chung Ram Leng Khual Tlawn Khawh A si Ti Lai Lo\nBy chin tawi on February 2, 2021\nKawlram Chung Vanlawng tumnak paoh paoh Nihin in An Phih Cang\nKan kawlram dirhmun cu ralkap nih Aa-Naa kumkhat chung an ting i, zaazi Tamahdah U Myint Swe cu an thim, An mah hmurka in democracy uknak kan duh lo ti chim an duh lo ruang ah 2020 Thimnak mee thlak mi a hman lo tiah bia sual phel an i chim ter riang mang i, NLD palai vial te cu zantim pa2 an tlai dih an si, a ni hin ni tiang ah khawika ah an chiah hna ti thawng fiang a um kho rih lo.\nSinain, vawlei cung khuaza kip um mi Kawlram nih ralkap uknak duh lo nak cu lam zawh in saandah an piah cuah mah pin ah , inn pa ram hna le ramdang cheukhat preident pawl hna zong nih Suh Kyi luatnak pek ding in bia nawlnak an ngeih cuahmah hna cu a si ko.\nkawl ralkap hi an thlauk a that tuk ve caah hin, zei tiang hi dah an cawlcangh ning a si lai tiah theih khawh a si rih lo mi chng ah Nihin bak in International siseh ram chung lila khualtlawnnak airport vial te cu phih a si cang. khual tlawn dingin planing a ngei mi hna caah cun awlok chaong ngaite a si ko caah, Naywin chan bntuk in kan kir than lai zong phan a um ngai ko, kawlram lawng hmanh si lo in midang ram tiang thindomh in khua caan cuanh cuah mah a si ko.\nKawlrm khua chung chin chinn cu ralkap nih a kakip lo in security an congh dih hna i thih phannak in mipi cheukhat cu um a si. ei le din kong ah siseh rian kong kau zong ah siseh, Covid-19 lio a si fawn tik ah hin lungre hi a rak thei cio lai zumhnak ak ngei. Khualtlawng lam leng zong Thla 5 chung phihkhar a si caah hi, rampi an economic zong hi zei dah lawh lai. a nai ah covid sii an cawknak phaisa hna zong an cawi mi bak a si. a ram mipi cu tamhal ngai in a kan chiah a hau ko lai, kumkhat chung ralkap nih hraui ding hmanh hi zenh a um ngaingai mi thil a si.\ncucaah, zumtu hna nih bia tak tein a kan hrauitu NLD cozah pi nih peh zulh in mipi le ram caah rian pehzulh n a tuan khawh than i, ram chung ramleng zong i tlawn kai le zalonnak kan hmuh than khawh nak hnga ding caah thla fak pi in kan umnak hmun cio in cam ko hna u sih.\nMipi Hriamtlai Hna Nih SAC Ralkap Rallam Cu Bomb An Puah Chih Caah SAC Ralkap Minung Tam Taktak An Thah Tthan Hna\nSAC Ralkap Rallam Sialmi Hna Le PDF Kar Kahdohnak A Chuak, PDF Minung 2 An Nunnak Liam Ee\nTulio Kawlram Buainak Ah Thawng LA Kho Cem Mi Cu Khit Thit Media A Si, Chin Mi Pa 2 Nih Biahalnak An Ngeih Hna\nKaren Ralkap Phu Nih SAC Uico Ralkap Sakhaan An Kah, An Zaam Dih\nThailand Ramri Lungkua Pakhat Ah Kawlram Mi A Dor Mi Hna Minung Ceilak Te An Tlaih Hna Ee!


Min Aung Hlaing ruahnak petu 'rawi siangpahrang' Dr. Ngun Cung Lian - THE CHIN EXPRESS\nMin Aung Hlaing ruahnak petu ‘rawi siangpahrang’ Dr. Ngun Cung Lian\nMah tluk mi rawi hi movie hmanh ah a um hnga dek maw. “Thor: Ragnarok” movie i Loki nih a upa Thor a rawimi te hna kha cu chim awktlak hmanh si lo. Ralkap dotu Dr. Ngun Cung Lian cu ralkap bawizik ruahnak petu asi cang.\nDr. Ngun Cung Lian cu ralkap dotu CNF ah hruaitu a rak si ve. Chinmi aiawh in CNF upa pawl he Naypyitaw ah ralkap le USDP cozah an rak ton i “tlangcungmi hi mah tein i uknak nawl kan pe uh … ” tiin an rak hal.\nNain, a rianṭuan hawi CNF le an aiawhmi Chin mipi cu a kan rawi i kan dohmi USDP + Ralkap sinah a lut diam.\nAtu cu Chinmi le Myanmar mipi nih kan thimmi NLD cozah uknak a chuttu ralkap bawizik Min Aung Hlaing ruahnak petu asi cang.\nCNF le Chin mipi rawi in Ralkap le USDP cozah (U Thein Sein cozah) sin a tlikmi kong cu 2018 le 2019 ah “U Thein Sein acozah he kai pehtlai lo, ram daihnak phu ah ka ṭuan .. cu e .. kha ee…” tiin Facebook ah aa rak pheh len i a mawhchiat tu pawl cu bia fakfak in a rak phomh len hna. Ralkap sin a luhmi zong hi aa pheh rih te men lai.\nChinmi le Kawlram mipi nih thih ngamh in ralkap an doh i cozah rianṭuan tampi zong rian an i phuak. Mah lio ah Chinmi chungin hi bantuk an um cu ngaihchia ngai asi.\nMyanmar mipi nih thimmi cozah, phungninglo in uknak a chuttu le ram hrawktu, rammi vialte rawitu min cazin ah Chin kan i tel ve cu sia a rem lo ngai.\nNLD nih 2008 phunghram remh an timhmi kongah ralkap tapeh Dr. Ngun Cung Lian nih “NLD an palh” tiin a rak mawhchiat hna lio video\nDr. Ngun Cung Lian hi U.S. citizen asi. “Mipi thimmi cozah uknak chuttu ah nai tel …” tiin US cozah nih citizenship a chut te hnga dek maw.\nKan hnu zarh ah ralkap bawi pawl cu US cozah nih US tlawn a phih hna i US um an chawva a kharpiak dih hna.\nDr. Ngun Cung Lian nih CNF le Chin mipi a kan rawi hlan ah bia a rak chimmi atang video ah zoh khawh asi – mi rawi hmang hi bia an thiam ngai.


Laimi MP Le Vuancii Caah Mizoram Mp Le Vanci Thiltuah Le Nunzia Dawh Cawn AwkTlak – The Chinlung Post\nLairam MP le vuanci caah Mizoram MP le vuanci pawl i thiltuah le nunzia dawh cawn awktlakOctober thla ni 9, 2020 ah khan Assam state i Kala pawl (vai pawl) nih Mamit district chung i a ummi Thinghlun dai ah Mizo pa 2/3 nih lo an tuahmi cu an hrawhpiak dih hnu hnaah an lothlam zong an khanghpiak dih hna/an duahpiak hna. An kuva kung le an thlaicin mi pawl zong Assam pawl nih an hrawhpiak dih hna. Mah kongah Mizoram cozah le mizo mipi an thinhar tuk i an tikhawh tawk cio in an ttang/an cawl tti hna. Mizo lo an hrawhmi hi pa 2/3 hrawng a si.\nAssam state le Mizoram state hi ramri kongah an buainak a sau ve cang. Mizoram state i milu zat cu 1.116 million (2014) an si i Assam state i milu tamzat cu 30.94 million (2012) an si. Milu tamlei ah an i thlauning khi zoh ko hna uh law. Asinan Mizo nih an ttih bak hna lo. Assam pawl nih Mizo lo an hrawhpiakmi hna cu Mamit district nawi neitu upa nih an va zohpiak colh hna i bawmhnak zong an pek hna.\nAn hrawhpiakmi hna an thlam zong mipi nih an sakpiak tthan hna. Mah buainak kongah Mizo pawl nih an timi cu kan ram le kan miphun caah cun thih le luhloh zong kan ngamh/kan ttihloh an ti. Chinmi teh miphun dang nih kan cungah nehsawhnak le zei rel lonak in thil ttha lo an tuahmi cungah thih le luhloh kan ngamh taktak ve maw? Annih cu an MP pathum bak nih lo tiang an va kal i Assam pawl hrawhmi vialte cu an va zoh dih hnu ah bawmhnak zong anpek hna i hnemhnak bia zong an va chim. Mah kongah Mizo cu an za tein an ttangtti hna. An sikhawh chung in MP le nawi neitu dang le mipi nih an dirkamh hna i an aupi hna.\nAssam pawl nih an hrawhmi cungah cawihliamhnak le ngaihthiam halnak tuah hna seh an ti, ca zong an ttial.Chin state MP le vuanci nih teh Sui Hlei Tial te chungkhar si hna seh, Tlanglo nu a aithing an hrawhpiakmi le nizan tihni i Hakha innkaangmi chungkhar si hna seh, an va leng hna in an va hnem ve hna maw? Bawmhnak teh tlawmpal tal an pe ve hna maw? An tuah rih lo ahcun Mizoram state MP le vuanci le hruaitu dang pawl thil tuahmi khi hei theihter ve hna uh law i cawn ve hna seh law tuah ve hna seh ti ka duh. Kan Khrihfa cawnpiaknak he a tlakmi zong a si fawn. Thantlang khua nih MP caah le vuanci caah vote nan pekmi hna aho dah an si? Mipi nih sunghnak fak kan ton caan ah zeiah mi a relpiak lomi MP le vuanci cu mee pek ti hna lo ding an si ko.\nKan CM, kan vuanci le kan MP pawl nihhin Mizoram CM, MP le vuanci te pawl nih an mipi cungah thilttha an tuahmi le an nunzia dawh khi i cawn ve hna seh ti ka duh. (Exodus 2:11-12) “Moses cu a hung upat tikah khan, a phunhawi mi cu a va leng hna i zeitluk in dah rianhrang ṭuan an hnek hna ti kha a va hmuh. A miphun hawi pakhat Izipt mipa i a thah zong kha a va hmuh fawn. A pawngkam kha a zoh i ahohmanh a hmuh hna lo tikah, Izipt mipa cu a thah i a ruak cu vawlei chungah a thuh.”\nMoses bantuk paral ttha le a miphun a dawmi Chin miphun nih kan MP, kan hruaitu, le kan vuanci caah kan herh ve ko hna. Moses bantuk in kan va thah ve hna lai ka ti duhnak a silo. Nan ral ttha ngai in kan miphun caah kan chimngam, kan ttial ngam le kan rel ngam a hau ve. Kan unau Mizo pawl nih ralttha ngai in an tuahmi cu kan tuah ngam ve a hau.\nHihi Kan Si Ding Si Miphun Kongah Lungruan Timi Cu Pu Thla Hre Cu Sui Hlei Tial Kongah A Si Khawh Tawk In


Thimnak Kongah Kawlram Zong Buaihram Aa Thawk Cang – Chin World News Evening\nJanuary 25, 2021 Salai Van Myanmar News\nDuh Lonak Langhtertu 20 Yangon, Tahmuai Ah Tlaih An Si: Kan Kawlram zong nikhat hnu nikhat buai hram zong USDP le Ralkap I fonh in an thok cuahmah i a tanhtu mipi zong duh lonak langhter dingin tawsawh an si. Cu tikah tuni 25,1,2021 2:00pm ah Yangon, Tahmuai myo ah USDP le Ralkap tanhtu minung tam ngai nih duh lonak langhter an timh.\nDuh lonak langhter an timhmi cu an theih hna tikah palik nih an va thek hna i thek khawh silomi mikhawlol pawl minung 20 an tlaih hna tiah Eleven media nih a langhter. Hi an tlaihmi hna nih an aumi cu UEC kan duhlo, Ralkap le Usdp uknak kan duhmi si tiah an au khuan hnawh hna i biathalo le thingfung la phun an um caah an tlaih hna hi si. Cafang palhmi um cun phone si caah ka ruat thiam hram u law thazaang ka pe peng u, chimh hrin khawh si. Credit: Eleven Newd & The Thantlang Post Network\nRelchih: Donald Trump cu White House a chuahtak nak Ni 4 a si ve cang. White House a chuah tak hnu in US mipi nih an duh ning a lang chin lengmang ve. Nihin January 24, 2021 ah Donald Trump cu Golf tuk ding in International Golf Club in west Palm Beach ah caan a va hmang i cu a kal pah ahcun a sunglawi taktak mi thil a ton hi asi.\nPresident a si ti lo hnu zongah President thar a simi Joe Biden nak in international news ah a\nthawngpang a tam deuh in a lar deuh. Heh tiah a thatnak le a chiatnak kong lawng te nih Media ah hmunhma a la, a mah kong lawng te an chim peng rih. Nihin ah a sunglawi tuk mi thil a ton mi cu “Golf tuk ding in motorcade in a kal lio ah mi tampi, amah ttantu nih heh tiah an uar nak kong an chim, an conglomh i an au hnawh” hi asi. Cu pin ah tarnu te biachim le cawlcangh ko nih mipi thinlung ah faaktuk in rian a ttuan.\nMi tampi hna cu America Flag an i put i “Still My president and Trump won” Donald Trump hi kan President a si peng rih ko, a mah nih election teinak a hmuh ko timi catar le signboard i ken in heh tiah an au. Cu Trump ttanhtu mipi tampi lakah pitar pakhat nih Trump a hmuh bak in a kut a thlir i, heh tiah a au i, Trump a uar ning heh tiah a chim.\nHouse Democrat nih second impeachment cu February Ni 9 ah ceih ding in tim tuahnak an ngei\nlio ah Trump cu lungretheihnak pakhat hman a ngei lo in, amah ttanhtu pawl hmaiah a ni kho\npeng rih. Bush le Obama hna kha term 2 an hmang dih ve. Trump bantuk in fans pawl nih an hrut pi mi hi US president ah an um bal lo tiin mi tampi nih an uar ning le an duh ning an chim.


Ralkaap nih an timhmi NLD palai pakhat nih a chimmi cu ngaihchia taktak a si – Chin World News Evening\nNLD Party a hrawhral khawhnak hnga Tatmadaw ralkaap nih an sualnak an kawl cuahmah hna tiah NLD party i hluttaw palai pakhat a simi U Soe Win nih tuni ahkhan Media sinah thawngthanhnak a tuah. Tuni February 11 ahkhan Yangon NLD head Office hmaiah thawngzamhtu hna au hna in NLD party hluttaw palai U Soe Win nih cun a chimnak ngeih a hi a si.\nRalkaap nih nawlngeihnak an lak hnuah NLD party zung luhhnawh in ralkaap nih an thlawk. February 9 ahkhan Yangon Bahan Township i NLD headquarters cu ralkaap nih luhhnawh in an zung vialte an thlawk dih tiah theih a si.\n“NLD zung an luhhnawh ahhin Data le cauk a herhmi vialte an lak dih i, i thimnak ah sualnak zeihmanh a ngei lomi hna hi kan sualnak an kawl cuahmah lio a si,”tiah NLD hluttaw palai U Soe Win nih cun a chim. Chirhchan: Mizzima\nThawngpang dang rel chih:President Joe Biden nih ralkap renghnak kong a chimmi cu lung a hmui ngai. A chimmi hna:\n1) US nih Kawlram cozah tangka billion pakhat kan chiahpiakmi hna ralkap sinah ningcang loin kan kalter lai lo. 2) Ralkap business a siah an neihniam chungkhar an siah dantatnak kan khinh colh hna lai.\n3) Tu zarh chungah aho hna dah First Round dantatnak kan pek hna lai timi kan fianter lai. 4) Kawlram cozah thathnemnak a chuahtertu pehtlaihnak kan ngeihmi kan phih lai, asinain Health, civil bu le Kawlram mipi caah thathnemnak a petu a simi paoh cu kan pezulh ko lai.\n5) A dangdang dantatnak khinh chap hna ding zong in timh cia kan si. 6) Internation kan hawile pawl he kan tuan ti lai. Suu Kyi a siah President a siah a dangdang an siah thlah colh hna u. Mipi duhnak nan upat hna awk a si.\n7) A donghnak a chimmi hi zei tal sawhmi a ngei hnga maw tiah theih than kan duh ngai: Ralkap inn pi kal ding in lengah motor nih a ka hngah ko; ka kal hlan ah hi bia chim ta kan duh tiah a donghter.\nKawlram kong ah ralkap inn pi upa pawl he ceihmai tinak an ngei lai tiah ka beisei ngai. Source: Luther Tin Hre


FRANCE HLUTDAW PALAI 40 RENGLO NIH NUG COZAH COHLAN DINGIN AN HAL – The Chinlung Post\nNUG Cozah Cohlan Dingin France Hlutdaw Palai 40 Leng Nih France Cozah An Hal.NUG Cozah cohlan dingin France hlutdaw palai 40 leng nih France cozah sinah an hal tiah Le Monde thawngthanhca nih a tial. Cu lawng si loin TOTAL company cungah fak deuh in nawrnak tuah ding zongin an hal chih fawn. Hi halnak hi France-Myanmar i hawikomhnak bu hotu Alain David le France-ASEAN pehtlaihnak palai Joelle Garriaud-Maylam hruainak in an tuahmi a si.\nHalnak ca an tialmi ah cun Myanmar ralhrang ralkap nih cherhchan zei huaha um loin vote a dik lomi a um ti men in NLD party cy hrawh an timh. Cu caah a fakmi dantatnak kha a rannak in tuah a herh. EU nih ralhrang ralkap ta a simi MEHL, MEC le ralbawi 21 hna cungah dantatnak a tuahmi cu kan cohlan, cun hi nakin a fak deuhmi dantat phihkharnak tuah rih a hau.\nA bik in petrol le gas hmangin ralhrang nih tangka tampi an hmuhmi hi dantatnak tuah a herh tuk tiah an tial.UN thiamsang hna nih nuhrin covo a buar i minung cungah sualnak nganpi a tuahmi Myanmar ralhrang ralkap cu a rannak in an thil tuahmi an ngol nak hnga ramkip nih sipuaizi phihkharnak tuah dingin an chim peng.Cu cash France cozah zong nih lungawtawm nak um lo tein a fiangmi biakhiahnak le dantatnak tuah a hau.\nFrance rammi hna zong nih Myanmar mipi hna bantukin ralthat ding a si. French cozah nih TOTAL company cu fak piin nawrnak tuah ding, cun hmuichawn phihkharnak (targeting sanction) dangdang le caankarlak cozah NUG cu phungning cozah ah cohlan ding a si. Hihi mipi nih an sunhsakmi le ruahchanmi zalennak le nuhrin covo kilvennak rian ah zohchuntlak a sinak a laughter khawh lai tiah Le Monde thawngthanhca nih cun a tial. TCP\nHakha Thawngpang: Hakha i WE WANT DEMOCRACY timi Cattial Cung ah Hmelchunhnak Bantuk pawl SAC Ralhrang nih an Suai. Hakha khuachung lampi i “WE WANT DEMOCRACY” timi cattial cung ah SAC ralhrang nih hmelchunhnak (signs) bantuk pawl an suai hna. Yangon khuachung lam cheukhat zong ah SAC ralhrang nih hi bantuk hmelchunhnak pawl hi an suai hna caah sangmi cheukhat an lungre a thei.\nMicheukhat nih, Vanlawng in hmuh fawi a si nakhnga hmelchunhnak an suaimi a si, tiah an ruah. Asinain, “SAC ralhrang duhlonak ca hnawh an duh ruang ah an suaimi a si, tiah a ruattu zong an um ve hna. Credit: The Chin Journal


Chin Miphun Nih Hruaitu Ttha Kan Herh Bik Caan A Si – The Cherry Par\nChin mipi kan pawcawm nak nganbik hi cozah rianttuan le lothlawh rianttuan an si. 2014 census (သန်းခေါင်စာရင်:) nih Chin State ah cozah rian a ttuan milu 15,697 an um tiah a ttial. Nain nihin ah CDM tuah ruangah pawcawm nak nganbik pakhat asi mi a rawk. Cozah rian a rawh ruangah a dangdang sipuazi le pawcawm nak tampi zong an rawk, an ngol i kan mipi harsatnak fakpi an ton cuahmah. Cucu sipuazi lei harnak (economic crisis) kan timi cu asi.\nKan mipi le mino hna nih lamzawh in Kawl ralkap cozah duh lonak an lanh ter. Thlakhat le cheu bak ralkap cozah duh lonak (peaceful protest) an lanh ter cang. Lamzawh ruang le CDM tuah ruangah bochanmi kan mino hna tampi le cozah rian ttuan pawl tleihkhih, hrem le velh an ton cuah mah. A cheu cu ralkap le palek nih tleihkhih ding in kawl cuahmah an si. Mi tampi tihphang in an i thup, asi loah chunkhat nupi fa kal tak in an zam. Cucu ramkhel harnak (political crisis) kan timi lengmang mi cu asi.\nHi dirhmun asimi sipuazi le ramkhel harnak kan ton cuahmah lio ah kan Chin ram le miphun a kilkam kho tu ding Chin miphun hrawitu le cozah kan herh hrimhrim. Cucu a tang lei bantuk in kan tuah khawh. Pakhat nak, buukip le party kip fonh mi “Interim Federal Chin State Government” (IFCSG) (ကြားဖြတ် ချင်းပြည်နယ် အစိုးရ) kan dirh khawh. IFCSG kan dirh mi nih Kawl ralkap tangah kan him lo timi le kan mah tein kan ni zoh khen kho ko timi biafak kan chim asi lai.\nPahnih nak, a fekmi federal ram ser khawhnak caah IFCSG nih “Federal” kan duh le duh lo lanhter nak“Referendum” kumkhat chungah kan tuah piak seh. Referendum ah teinak kan hmuh ah cun federal cozah ser khawh nak “political legitimacy” kan ngei lai. Cucu vawlei cung zei ram hmanh nih an kan al kho lai lo. Ramkel biaruah tik zongah mual a ngei lai.\nPahthum nak, nihin ah Kawl ralkap le CRPH nih Federal kan cohlan tiah fiang tein an chim. IFCSG dirhnak in Kawl ralkap le CRPH an thinlung kan hnek sak hna zong asi ve. An ni biatak asi ahcun IFCSG an cohlang hrim lai. Kawl ralkap nih a cohlan lo zongah CRPH tal nih cun a cohlang hrim lai. An cohlang lo ah cun lih maw nan chim ti khawh an si.\nTulio dirhmun zoh tikah kan mipi nih miphun hrawitu le kilkam tu kan herh bik lio caan asi. Ngaktah bang mi phun dang hrawitu hnu a zul peng ding kan si ti lo. A donhnak ah nu ei pa ei bang bu thing le meh thing a kan ei ter tthan thiamthiam ding an si ko. A luan cia kum 70 kan tuan bia nih fak ngai in a kan chimh cang. Credit: Rual Lian Thang\n← USDP leitang Party nih an nih forh ii na hnu lei in an dirh kham ti lo Ralhrang Ralkap pawl an lam pit chin chin cang lai .\nColumbus, OH Um ECBC Church Nih CC Riantuannak Caah $30,000 Bawmh Dingin Biachahnak An Ngei. →


CDF-MINDAT NIH RALHRANG AN THAH MI HNA AN TAM CANG – The Chinlung Post\nMindat CDF Hruaitupa Biachim: 14 May 2021, ah SAC ralkap pawl cu motor pa 6 in an rak kai. Motor pakhat ah SAC ralkap minung 20 tluk an i cit lai. An zapi minung 120 an si lai dah! Kan kah hna i, minung 12 long a zam khomi an si. 14 May 2021,ah CDF Mindat nih SAC ralkap minung 108 an kah that hna i Meithal Ttha tampi an lak khawh pingah motor pa 6 an khangh piak dih hna.\nThawngpang Dang: Yangon North Oaklapah ah ralkap lei nih mipi cu meithal he kan ttih hna seh tiah an cycle 30 leng an chuh hna.June thla ni 7 zinglei 11 le cheu hrawng ah Yangon North Oaklapah sang Aung Brother lakphak dawr ah a thu mi mipi minung 11 hna an cycle cu ralhrang kawlralkap lei nih hram hram in an lak tiah sang um mi mipi pakhat nih Yangon Khat Tit media ah a chim.


CEC-USA Tuanbia | CEC-USA\nChin Evangelical Churches USA cu a hramthawk ah Mid-America Chin Christian Fellowship in a rak i thawkmi a si. MACCF cu December 19, 2009 kum ah Khrihfabu(13) fonh in rak thawkmi hawikomhnak bu a si. Cu hawikomhnak bu rak thawknak aruang bik cu Mid-West area ah khuasami hna nih ngaihchiatnak an tontik ah zohkhenhtu an rak ngei lo. Cu lio ahcun Khrihfabu zong tha tein in a dirmi an tlawm rih. Pehtlaihnak tha zong an rak ngeih khawh lo tik ah harnak tampi an rak tong. Cu harnak an tonmi raldoh ding ah Khrihfabu hawikomhnak bu an rak thawknak a si. Cu hawikomhnak bu tuah hnu ahcun chiatni/thatni tawn caan ah kan miphun hna a rak ngam ngaingai cang. Cu hawikomhnakbu hmang in Pathian thangthatnak le lentecelhnak in Khrihfabu pakhat le khat hawikomhnak rak ngeih a si.\n2014 kum thawk in CBCUSA he riantuan tinak rak ngeih a si i Khrihfabu nih kumkhat hmuhmi 3% cu CBCUSA ah rak peknak in pehtlaihnak rak tuah a si. Mission riantuannak cu mission department, CBCUSA ah rak tuan ti a si i mah le local church cio in rak tuan a si. Sihmanhsehlaw can rak kal lengmang tik ah pehtlaihnak kong hi khat le khat lei in harnak tete arak um ve tik ah MACCF hawikomhnak bu cu amah tein riantuan thawk ve ding in timhtuahnak rak ngeih a si tik ah a min zong thlen siseh tiah ruahnak a rak chuak. Chin Evangelical Churches USA tiah min pekmi cu September 3,2021 General Assembly Meeting, Milwaukee khua ah rak thlen a si. Cu meeting lio ahcun CECUSA nih mission riantuan ve ding in timhtuahnak rak ngeih a si. CECUSA nih aihmaitlakmi mission field Asho Chin kan miphun hawi sin ah tuan ding ah hnatlaknak rak tuah a si. CECUSA nih Asho chinmi sin ah mission riantuan ai timhnak a ruang bik cu Asho Chinmi cu kawlram, miphun dang sin ah khuasami an si. Rev. Arthur E. Carson le Laura Carson nih 1888 ah American missionary in Ashco Chin sin ah mission riantuan an rak thawk cang. Mission center ah an rak sermi khuacu Thatyetmyo a si. Kum (9) hrawng mission rian an tuan hnu ah February 2,1899 ah Thayetmyo cu an chuahtak i tlangcung Chinmi phun sin ah thawngtha chim ding in an rak i thawh. Hakha an phak ni cu March 15, 1899 ah a si. Rev. Carson le Laura hi kan miphun caah Pathian nih arfi bantuk in kan miphun caah ceunak thawngtha a rak kan phurhtu hmasak bik an si.\nKan miphun sin Rev. Carson le Laura nih Jesuh khamhnak le dawtnak thawngtha an chim kum in a tu cu 123 kan si si ve cang. Tlangcung Chinmi phun cu a tam deuh Khrihfabu kan si nain thawngtha a rak thei hmasami Asho Chin hna cu biaknak karcehmi an si tik ah Khrihfabu an tlawm ngaingai rih. Khrihfa a si ciami hmanh an mah tein a dir kholomi tampi an um rih. Cu kan miphun hawi sin ahcun CECUSA nih thawngchimnak, cawnpiaknak le ngandamnak lei kong he i hmaitlak in tuan ai tim cuahmah ko. Bawipa nih CECUSA thluachuah pe ko seh!


Malaysia Ah Kum 10 Hngakchia Pa Hnih Nih Inn 12 Ciam Cikcek Te In An Duah – Onlinenungak\nMeithat Pawl Hmuh Duhtuk Ruang Ah Inn 12 Bak Te Mei A Duah Tu Kum 10 Ngakchia Pahnih.\nMizei poah nih nih hin, mi pakhat i a sining le a tuah mi thil ruang ah cawn duh le a mah bantuk si duhnak hi ngeih cio mi khi nan ngei cio ko lai dah. Cu bantuk kan i zoh chun mi hna minung bantuk in nikhat khat a leng ah hmai tonh i i ton ding zong khi kan chun mang le zan mang bantuk pakhat i ka i ruah mi a si kho men.\nTutan Zong ah hin, Hngakchia pa hnih hna nih an thinlung dih lak in hmuh an duh mi miral tha tak ah an ruah mi hna hmuh an duh tuk hna ruang ah i sum kho lo in an mah pumpak bak nih an tuah ngam mi hi a si. ဒီတစ်ခေါက်မှာ လဲ\nMalay Sia Ram Tourist an tlunkal tawnnak minthang a si mi Kota Bharu ah a um mi hna kum 10 hngakchia pa te le a chungkhta a si mi kum 11 hna nih a cung lei langhter mi an um nak khua I In 12 mei an duahnak kong cu Palik rian ngei tu hna nih an chim.\nHi Hngakchia pa hnih hna nih , Mithat Pawl mthmuh le kuttongh in hmuh an duh tuk hna caah hitin hin mei an duahnak kong cu fiang tein an chim.\nHi Thawng ning ah cun Mah khua um ve mi Azri timi pa nih a chim ning ah cun kan hnu ni ngani zan 11;30 ah an mah an umnak inn cu mi pakhat cu ra in a duahnak a nupi nih a chim i, an ihnak cun tho in an thilri pawl cu an chuah a dang ah mei a peh lo nak ding ah tiin mei cu an thah i an thah khawh. si nain cu ah cun an inn pa pa solfa zong cu a rak kang i cu ti cun inn 12 peh tein a kanghnak a si tiah a chim.\nA Cung Lei Thil sining an vunhlathlai tak tik ah cun hi hngakchia hna nih meithat hmuh an rak duhtuk ca i an rak duah mi a si cun an hmuh chuah.\nHi biafiang ann theih hnu ah mah unau hna cu Palik hna nih an tlaih hna i Thaizing hi biakhiah nak an tuah lai tiah theih a si.\nCu caah,kan fa kan nau le zong zei ruahnak lezei lungput an ngeih, an hmuh an tuah duh mi zeidah a si theih i zuam hi a bia pi ngai mi a si. Na fa le Duhnak Theih Piak le Hngalh Piak Dai Thlang ve sual lai cih. ။


US BAWMHNAK TANGKA 501 MILLION AN FIR RAMH DIH – The Chinlung Post\nMaryland Ah Uemployment Benefit An Fir.US cozah nih rian ngei lomi hna caah Unemployment Benefit phaisa an pekmi hna chung in mi hrokhrawl hna nih million $501 an fir tiah Maryland Governor Lary Hogan nih a facebook ah a tial. A firtu hna hi minung 47,500 hrawng an si lai tiah zumh a si.\nIndia cu Virus nih a den ve hna caah China cu faak in an leh-rul kho lo. Australia cozah nih Virus a thawkning hlathlai dingah UN ah bialu a chuahpi caah China a thinhung I, Australia essential service le sizung pawl cu cyber attack a tuah colh. Taiwan ramri lonh in raltuknak vanlawng le tilawng in a tlirh lengmang hna. Tuluk President Xi nih Taiwan cu 2049 hlan ah laak ding in timhtuahnak a ngei ti a si. Cucaah Tuluk nih atu bantuk in Virus a thlah phoihter mi hi super power si a duh caah a tuahmi a si lai tiah zumh a si.


Hohmanh nih an ka cohlang duh lo ,nun hi ka zuam ti lo tin aharnak cu lungfak tukin Htet Htet Moe Oo nih achim cang… – Vaurawng\nHohmanh nih an ka cohlang duh lo ,nun hi ka zuam ti lo tin aharnak cu lungfak tukin Htet Htet Moe Oo nih achim cang…\nCaan khat lio ah minthang tuk simi Academy Htet Htet Moe Oo cu a nunnak ah harnak tampi atong. Apa dam loin lungrethei le amah pum chung ah khuaihlainak tampi atuah cang .\nVeVe Company cawngiannak in teinak hmutu arak si . A tu ah harnak atong lio, apa dam lo le thlopnak le amah thlopbulnak ah VeVe Company nih ting 100 an rak hlut .\nA lunglawmhnak le atonmi harnak kong cu achim cang .\n“COVID-19 ruangah rian in ka din , harnak tampi ka ton lio ah VeVe Company nih an ka bawmh caah ka lawm tuk , ka philh lai lo . Ka nun chung ah alak in mi tangkaa ka lak bal lo , mah tein ka zuam i teirial in ka um . A tu bantuk harnak lio ah an ka bawmh caah ka lawm tuk .”\n“A caan ahcun keimah ahhin hibantuk hi ka cang e , actress tampi keimah bantukin hnalung akhuai mi an um lo . Ka hngawng ,paw zong ka khuai . keimah ti ka um hi tin ka ngaihchia tuk . Hi vawleicung um hi ka zuam ti lo tin acaan ahcun ka ruat .\nVawleicung ah tangkaa pakhat lawng hi harnak asi lo .. ahar mi cu zeitluk in tha le nun dawh in kan um kan ti , kan pek mi atam zongah hohmanh nih an ka theih pi lo ..hohmanh nih atha an ruat lo ..ka lungfak i ka lung rawk tuk cang tin achim .\nKa hmet tein mi kip sinah ka um , ka pa zong nih aka kal tak , atu hnu ah keimah nih ka zohkhenh tikahhin aw ..nu le pa cu fa le kan rian si ,,zohkhenh ding an dawtnak ka cham ko lai tin ka ruah caah ka lung ka thawn ter than tin achim .


𝗠𝘆 𝗙𝗮𝘁𝗵𝗲𝗿 𝗗𝗿𝗲𝗮𝗺: Ka pa hi kan khua Sopum in Thantlang ah kun 1967-70 tiang sianginn a rak kai. – Lai Lungrawn Post\nAugust 5, 2020 admin Hmuhning\nKa pa hi kan khua Sopum in Thantlang ah kun 1967-70 tiang sianginn a rak kai.\nKhuate lei in Khuapi ah harsat bute in sianginn a rak kainak tuanbia hna hi, kan caah zan ihlai tuanbia tha bik an rak si hna.\nA caah kapu nih riahcaw( Facang Tun) phurh bu in, ca ancawn nak class room innka Tlang tlaih buin, “Saza, No Chhum (CK No Chhum) pa ka si“ ka fapa ka chawnta kho hngamaw? a van ti hrawng i, a uar pah mi khuapi nungak mitsir zohpah in a ning a rak zah tuk ning hna an rak si.\nLaitlang lei i fimcawn a harning le khuate lei mino tampi cacawng ve kho loin, tuhmui hmete he lo an thlawh nakkong hna nih, ka thinlung a rak lak tuk tawn.\nNi khat khat ah kan Laitlang fimcawnnak lei ah kan ti khawh tawk thiltha pa khatkhat tuah kho ve ding in ka pa nih chunmang a rak kan neihpi i, thla kan rak cam tawn.\nPathian nih kan thlacamnak a kan leh i, Ralkap uknak tang ah kanrak umlio ( 2006 ) lio khan kan thawk i sianginn a kai kholo dingmi Hngakchia kum khat ah 800/900 tiang “Ruahchan nak hle ih lak” minbunh in kan kan bawmh hna.\n2019 Kum in ka pa sianginn a rak kainak Thantlang khua ah “Chinland Private Middle School ” zong kan van awt khawh. Tukum 2020 ah cozah nih Private High Scool ah a Van kan pawm piak than caah Pathian a min ka thangthat.\n𝗛𝗶 𝗽𝗿𝗶𝘃𝗮𝘁𝗲 sianginn hin chawva, phaisa tampi kan hmu lai lo, ti ruah le thei ko bute in, kan ram le kan miphun caah can zeimawzat chung bawmchantu pakhat si ve hram ko seh ti in kan tuah hi asi.\nPathian nih Director Jullythang Benjamin, headmaster Hrang Chum le cachimtu dihlak umpi hram hna sehlaw miphun le ram caah thazaang an chuahnak vialte a thluachuahnak pe ko hna seh.\n𝗖𝗵𝗶𝗻𝗹𝗮𝗻𝗱 𝗙𝗹𝗼𝘄𝗲𝗿 𝗣𝗿𝗶𝘃𝗲𝘁 𝗛𝗶𝗴𝗵𝘁 𝗦𝗰𝗵𝗼𝗼𝗹 ah cacawng mi vialte hlawhtling nak caah kan chungkhar le krihfabu nih Thluachuah hal in thla kan in cam piak hna.\n𝗡𝗖 𝗧𝗵𝗮𝘄𝗻𝗴 𝗧𝗵𝗮 𝗧𝗵𝗮𝗻𝗴\nCo-founder and Chairmen\nChinland Flower Privet Hight School


GOOD NEWS TAKTAK HAKHA AH PAKHAT A CHUAK CANG – The Chinlung Post\nMarch 25, 2021 admin Knowledge 0\nThawngpang chia lak ah thawngpang ttha vun theih hi hnangam ngaingai asi. Tulio Hakha ah a cangmi thawngpang chia tampi lak ah thawngpang ttha pakhat a chuak. Nizan ah an tleihmi minung pasarih hna cu an thlah cang hna tiah theih asi. Minung pathum tucu taza an cuai hna tiah an langhter. Hi konghe pehtlaiin atanglei bangin langhter a si.\nMarch 24 zaan ah tlaih mi minung 7 thlah an si cang.March 24 zaan ah tlaih mi minung 10 chung ah minung 7 cu March 25 zaan suimilaam 9:00 ah an thlah than cang hna. A tang mi minung 3 cu upadi pohma 505 (a) in tazacuai an si tiah kan theih. Cun March 25 chun ah minung 10 hrawng tlaih an si i zaan suimilaam 8:00 hnu ah minung 5 nak tlawm lo tlaih than an si tiah kan theih. Credit: The Hakha Times.


Aung La N Sang Taisawm Pahnih An Chuh Cang Tling Tein Video Zoh ThanNak (Video) - TIMES OF CHIN NEWS\nAung La N Sang Taisawm Pahnih An Chuh Cang Tling Tein Video Zoh ThanNak (Video)\nPosted By: thawngthawng April 29, 2021\nMitam pi nih zoh lai kan ngeih tak tak mi cu Aung La N Sang le Reinier de Ridder puai hi a si. Aung La N Sang le Reinier de Ridder hi kan hnu kum ah khan an i tthuat cang. Reinier de Ridder nih fawi tak tak in a rak tei. A tu bantuk in i tthuat than hi Aung La N Sang zong nih a ngeih tuk lai dah tiah ruah cio a si. A rak sungh dan hrim kha a rak fak tuk. A a tanh tu a fan pawl caah hrim a fak tuk.\nA tu zong Aung La N Sang judge biachahnak in a sung than. Reinier de Ridder hi tlaihkhih lei a thiam tuk mi a si caah an i tthuat dan hi tlaihkhih lawngte bak in a ttang ko. Nain tutan cu Aung La zong ai ven kho ngai ko. A sungh dan cu lung a tlin deuh lo. Video zoh than khawh a si\nMino thatha raltuk ah nan i thawh lai i, nu le pa nih thindomh in thla an in campiak hna lai. Na fa ralram ah a thi ti thawng kan theih sual lai ti hi an tih bikmi a si lai. Ka fa te kha a nun bu in kan sinah rak kir than hram seh ti hi nu le pa thlacamnak a si lai. Cheukhat cu thawnchia an dong men ko lai. Nain mu dawtmi mino hna nikhat khat ah kan thi dih te lai i, zawtnak le a dang ruangah thih nakin miphun le ram dawt ruangah nun nan thap hi thih hnu nan min le nan kong chim len a dai hrim lai lo. Delhi ah Dr Sasa nih a chimhmi cu ka pa AB hi zawtnak ruangah a thi ti cu ka duh bak lo caah ka pa zong tha tein ka chimh. Pu AB lamcawhnak ah, miphun le ram riantuannak ah a thi ti thawng theih lawng ka duh tiah a rak ti bal. Ni khat caan khat ah kan thi dih te lai i thih man a ngeimi mino tha kan si ti philh hrim hlah uh sih.\nGideon nih Median kut in Isreal a luatpi hna lioah Median ralkap a ting leng a simi hriamnam tha a ngeimi Median ralkap kha hriamnam lo minung 300 nih muko, thawllawng le meifar in teinak an hmu. Goliat cu vawlei thuamthil cu i hruk set len in hriamnam tha i put hmanhsehlaw, nautat mi ttu cawnghnak ah caan a hmang i mi nih hmuh lonak hmun, amah te lawnga um lio zong tingtang put tum in Pathian a thangthat mi David nih thilthuam tha le hriamnam ha ngeimi Goliat a thah. Raltuknak caah hriam le nam le thuamthil cu a herh bak mi a si nain teinak petu an silo. Ting leng kai ralkap pi cu minung 300 te lawng hriamnam loin teinak an hmuh i, thilthuam le hriamtha he a dirmi Goliat a teitu David cu Pathian min hmangin a kal tikah teinak an hmuh.\nCucaah David nih mi cheukhat nih raltuknak ah an rangleng le rangtum an i bochan nain kanmah cu kan Pathian lawng kan i bochan a ti bangin, kawl ralkap cu hriamnam bochan in kan doh hna hmanhsehlaw hriamnam nih a tei kho lotu Pathian kan ngei. Dawtmi ka mino hawi hna, hriamnam nan ngeilo zongah kan biakmi Pathian min i put in raltha ngaiin dir ko uh. Gideon le David cu hriamtha in teinak hmuh loin Pathian thawngin teinak an hmuh.\nAnmah an Pathian cu kan Pathian a si ve. Gideon nih teinak a hmuhpi cang sin in Isreal nih nangmah thawngin teinak kan hmuh caah Isreal nih nangmah le na techin fapar nih nan kan uk lai an tin ain keimah thawngin teinak kan hmuh hi a si lo, Pathian thawngin a si caah Isreal cu Pathian lawng lawng nih a kan uk lai tiah Gideon nih a ti hna bangin, nikhat caankhat ah teinak kan hmuh tikah keimah thawngin timi phorhlawtnak kan ngei sual nakhnga lo belte i ralrin thiam kan hau lai.\nSiria raldohnak ah profet Elisha sinum pa nih ka bawipa zeitin kan i tuah lai ralkap an tam tuk tiah a ti i Elisha nih ttih hlah anmah nakin kanmah kan tam deuh, vancung mi nih an kan umpi i anmah nakin kanmah kan tam deuh tiaha ti bangin ralkap tampi an si i mino hna mi tlawmte lawng kan si nan ti men ko lai nain ttih hna hlah uh nan sinah Pathian vancung mi tampi nih an umpi hna kha hngalh camcin ko uh. Mi tampi ralkap hriamnam ttha le thilthiuam tling ngeimi hna kha mi tlawmte hriamnam ngeilo mi hna nih kan/nan tei hna tikah teinak petu cu Pathian lawng pei a si ti hi fiang tein kan hngalh lawng si loin zum lotu zong nih an hngalh caan a phan vet e lai. Mi tampi mi tlawmte nih tei cu khuaruahhar, a tthawngmi Pathian a sinak lawnghternak hmelchunh cu a si.\nCucaah ka dawtmi mino hawi hna, miphun caah nan mitthli a tla ko lai, nan thlan hripi a luang ko lai, nan thisen a luang ko lai i, nan nunnak zong a liam ko hnga. Nain tu ka tuarnak vialte miphun le ram luatnak a si timi lungput i ngeih cia a hau. Hawidawt cheukhat hna kan tling ti lo kho men, nain teinak thantar kan zar tikah nan pumsa in i tel kho ti hlah hmanh uhlaw miphun le ram caah nusal, pasal mi roling tuanbia tialtu na sinak belte cu a tlau kho ti ve lai lo. Nan thisen a luan i nan nunnak nan pekmi hi sau a rauh hlanah a par zau ko lai.\nNan thisen luan in nunnak pekmi hi kan ram le miphun ceunak a si te lai. Kan umnak hmun in thla za kan cam cio hna lai i nunnak le thisen luan lo tein teinak kan hmuh in teinak thantar kan thlir tti khawh cio naklai a dinglo mi uknak chia hi kan ti khawhnak lam cio in lungrual tein hmainor chin ko hna u sih. Thisen le nunnak cu a man chiah khawh lomi a si bantukin mansung thisen le nunnak pekin a dikmi zauk phung nan cawkmi hi a takin a theipar kan zun te ko lai. Thisen le nunnak pekmi cu parttha in a par zau ko lai.\nKan ram le miphun ah “Thisen par” a par zau ko lai. Mi tampi nunnak le thisen a luang cang i ngaichiatnak tongmi vialte Bawipa nih in hnem hna sehlaw thongtla mi vialte Pathian nih luatnak in pe ko hna seh. Nunnak a liam cang i thisen a luang cangmi hna le hmailei miphun le ram caah sutung bang zohthla mi kan hawidawt hna nunnak le thisen hi a lak si loin nan nunak le nan thisen hi a par te lai i techin fapar hna nih nan tuanbia chimrel an dai ti lai lo. Nunnak liam le thisen luan hau lo tein teinak kan hmuh khawhnak ca tu ah thlacam cio hna u sih.


Thawngtha:USA ah nu le pa Pehtlei dannak a um tilo. – Lai Lungrawn Post\nThawngtha:USA ah nu le pa Pehtlei dannak a um tilo.\nNizan ah khan avoi 117nak Congressional Prayer timi thlacamnak ah Democratic Party palai, Emanuel Cleaver nih thla a cam i a donghnak ah “Amen” tiah kan ti tawnmi kha, Amen and A woman” a ti deuh ko. Amah nih cun nule pathleidannak kan ngei lo” ti khi si dawh a si. Amen” timi hi latin holh a si an ti, Truly” asiloah so be it” tinak a si an ti. Democrats pawl nih Amen” timi cu pa tinak a si tiah an ruah sual rua.\nDemocrats pawl nih khrihfa zumhning an kalpi ning hi khrihfa zumhnak a filter chin lengmang. God’ timi biafang zong an rem lo, In God We Trust” timi zong an rem lo. US ramsertu hna, founding father hna nih an zumhnak kutzung in an tuahmi thil paohpaoh cu an rem lo. Democrats pawl nih US caan sau an hruai ahcun, US dollar cung i an tialmi, In God We Trust” timi le Capital Hill chung i, “In God We Trust” timi vialte zong an hrawh dih te lai tiah ka ruah. God” timi biafang an rem lomi hrimhrim hi khuaruahhar an si.Salai Lairam Thang\nRelchap duh mi caah:Hawi le hna mizawmaw Laimi politician ai ti ve mi nih “January 6 ah joint session an ngeih ahkhin election hi vice president Mike Pence nih a thleng khawh dukmi asi” an timi hi an lih asi. Trump tanhtu nan tam caah credit hmuh an duh caah lih in an in hlen mi hna asi. Zeitluk in ai thlen khawh ti lo ti ahcun electoral vote 538 nih khin Trump hei vote viar than duk sual hmanh hna sehlaw a ngah hlei lo, zeicatiah mipi nih Biden an thim cang i cu an thimmi tlintertu dingmi electoral vote nih ningcang loin mipi vote nih an thimmi kha an hrawk kho lo. Election lio ah an i tluk tuk i teitu an khiah khawh lo bel ah 12th Amendment (Constitution of United States of America 1789 (rev. 1992)) nih khin a fianter ning khi dothlat ulaw nan i fiang cio ko lai dah.Chelsea Bawi


Tlangcung umnak ah ralkap teinak lam kawl thiam izuam a hau – The Cherry Par\nTlangcung umnak ah ralkap teinak lam kawl thiam izuam a hau\nTT khua pawng TiVa ah Ralkap duh lonak catar mi ka rel ii ka lung si lo ngai. Ralkap nih an nih cawn piak mi cu Japan ral, Mirang ral doh tu le kawlram luatnak ngah ter tu cu ralkap kan si an ti. Ralkap cu Miphun,Biaknak, Mission rian tuan tu le runven tanpi tu Bu kan si an ti. Mah ruangah ralkap pawl an khual tlawngnak kipah Phungkyi pawl an biak peng hnanak a si.\nTlangcung hriamtlai le kawlram buainak(azikhin) a chuah poah ah Ralkap nih deihnak aa ser peng mi Ralkap kan si an ti peng.Kan mah ralkap hlei in miphun runven tu an um lo an ti. Ralkap chungah Phone line an phih piak leng mang hna, Internet ton caan hna limit an tuah piak hna. Cung lei bawi nih an chim mi poah ahman dih, a tha dih an ti. Thawngpang an thei ti lo. Cozah nih ngei mi TV le Nitin chuah mi thawng pang lawng an rel.An mah rian tuannak lawng an tial. Mah ruangah an ral a tha nak a si.\nLamkip ah a thil te in a tu lio buainak a chuah hnu ii facebook ah Social Pushnisment le an tuah ser mi a tha lo mi tbt News an tial mi print tuah ii lamkip tar leng mang ding a si. Ralkap an rak ra nak khua kip ah bawh hna ii kah ah cun an zam manh lo. Faknak an tuar hrim hrim lai. Mipi zong kan him deuh lai.\nKhua kar le khua kar thawng a thanh leng mang ii an rak ra nak poah ah lamkham ding a si. Sakhaan an phan hnu cun kah ah cun hriaanam he an si cang caah teinak lam a tlawm pinah Mipi zong harnak kan ton deuh lai. Kan tuah ding mi hi media postnak ca sawh sawh si hlah seh. Kan do mi ral hi teinak lam kawl thiam a hau. Credit: Robert Ling\n← Palek le Ralkap nih tlaih sual ahcun timh cia te in biachim khawh le mah pumpak i huhphen i kilven khawh zong hi dohnak\nCovid-19 Vaccine Passport A Chuak Cang →


Phundang Taktak Asi: UK Scientists Pawl Nih Corona Virus A Tlaih Khotu Le That Khotu Hmaihuhnak (Mask) An Serchuah – Chin World News Evening\nVawlei cung thiamsang hna nih vawleipi buaitertu pulrai zawtnak Covid-19 khamnak thilri phuphun an hun tharchuah lengmang cang. Tutan zongah Scientists the University of kentucky hna nih Medical face mask thar, noviel crona virus that khotu le a tlai (caputure) khotu hmaihuhnak thar kan serchuah khawh tiang an chim.\nNovel corona virus hi s-protein spikes nih a tuam i cu nih cun minung taksa (cells) chungah a lut kho tawn ti a si. Cucu University of kentucky scientists hna nih an thiamnak hmangin an serhcuahmi hmaihuh (mask) hi phundang te a si ve i ahmaileiah thil zeimaw an chiah lai i cu nih cun corona virus cu a thah khawh lai ti a si.\nHi hmaihuhnak hi an buaipi cuahmah lio i an hlawhtlin ahcun milions of frontline health care rianṭuantu (workers) hna nih an hman khawh lai. Dr Dibakar Bhattacharyya, professor of chemical engineering University of Kentucky, nih a chimning ahcun “Hi hmaihuhnak thar an serchuahmi hi a pan ngai i, corona virus zawtnak hrik a tlaih ah hin amah hi a muici (color) ai thleng lai,” tiah a chim.\nCun, Scientists the University of kentucky phu nih hin corona virus dohnak dingin i an rianṭuannak caah tiin National Science Foundation sinin bawmhnak phaisa $150,000 grant an hmuh. Hi hmaihuhnak hi an tlamtlinh ko ahcun ruahchannak tampi a um. Phundang ngai a simi cu Corona Virus zawtnak a tlaih paoh ah a muici phundang in ai thlen khawh ding hi a si.


Ngai a nuam chin lengmang cang ko, Trump thiltuah mi hi China nih zeitindah a leh te lai tiah vawlei nih an zoh cang ko?\nTih a nung chin chin, ngai a nuam chin chin si cang ko hi. President Trump thil tuah mi cu China caah cung mitthli he zoh sawh sawh si cang ko hi.\nA hman bak, uar um fawn, adik fawn, Trump ruangah vawlei cung hi a him ti usi law ka chim sual lai lo, aruang cu China nih vawleicung ramkip uk a tim ning fiangtein Mike Pompoe nih a chim cang. Vawlei cungah ram tampi cu China kut tangah an um cang, China nih a duh poah in an cungah thil a tuah i zeihman an chim/holh ngam ti lo\nIndopacific ah China nih 100% nawlngei a tim, Indopacific ah buainak hi a sau cang. Mah hi President nih fiantein a thei caah President a si hnu ah Indopacifi ah fakpi in rian a ttuan. Mah ruangah China cu USA cungah tu tiang vuivai in a um peng. Indopacific ah hin China nih 100% nawlngei a tim ti President Trump nih a thei bak in Naval Force a dir cawlh. Naval force nih Indopacific cungah China a cawlcang ning an zoh peng i, China nih nawl a ngei lonak ding caah fakpi in rian an tuan peng\nMah bantuk in USA nih thil a tuah caah Indopacific cu China nih ka ta 100% a ti ngam ti lo, US nih hin Guam base in Bombers le Aircraft carrier hna cu South China sea le Filipino Island – Vietnam te ram hna him tein an um khawhnak ding caah a duty in a chuak peng\nUS nih Aircraft carrier hna cu mah China sea ah patrolling a tuah tawn. Aircraft carrier, cruisers, destroyers, fighter jets & aircraft pawl nih an zulh tawn. US nih Coronavirus out break cu China ruangah a si tiin China thil tuahmi cu a cohlan khoh bak lo, Beijing nih Hong Kong cungah ceilak in upadi a ser.\nSouth China Sea cu ka ta tiin a ta bantuk in a zoh. Mah bantuk in China nih ramdang cungah thil a tuah lio ah ramdang nih zeihman an holh/chim ngam lo, daitein an um, Natein USA nih China cu ceilak in phomh i, a thil tuah bantuk in dantatnak a cungah a tuah lengmang ve\nBonnie Glaser, director of the China Power Project at the Center for Strategic and International Studies ” China Covid-19 cu an free cang. Natein USA cu an buai chin lengmang cang, mah bantuk caan tha hi China nih lak a tim i, Indopacific ah nawlngei tthan a tim, mah kong hi Washington nih a thei bak in a duh bak lo, a rang nak in Naval Force hna cu Indopacific areas ah a thla cawlh. Mah bantuk in China nih thil tuah a tim lengmang caah President Trump nih China ralkap he pehtlaihnak a ngei mi tiah a zum mi poah USA ram chungah siang inn a kai mi poah cu an visa a phih piak thluamah ko\nUS nih Carrier strike group 3, Indopacific ah a chia mi hi a hlan ah an rak tuah bal mi thil a si lo. The US national defense strategy nih China nih a buaipi bik mi cu, Pentagon doh zongin thil tuah hi a si. Stephen Koehler, director of operations Indo-Pacific Command “Carriers & carrier strike groups hi American naval power langternak a si. Carrier strike groups 3 Indo pacific ah chia a si chung poah cu China nih zeihman a tuah khawh lai ti zum a si lo\nTu hi USS Theodore Roosevelt & strike group hna cu Philippine Sea ah an um. USS Nimitz strike group, Pacific off the US West Coast lei ah, USS Ronald Reagan cu Japan bawm ding in Philippine Sea South ah a um lio a si. Source-Foxnews\nBe the first to comment on "Ngai a nuam chin lengmang cang ko, Trump thiltuah mi hi China nih zeitindah a leh te lai tiah vawlei nih an zoh cang ko?"


Ral a thawh cang caah kahdohnak a um tik ah aa kapmi hriamtlai an thih cu a phung a siko – Lai Lungrawn Post\nSeptember 11, 2021 September 11, 2021 admin Hmuhning\nMizapi Nunhimnak Civilian Protection Ral a thawh cang caah kahdohnak a um tik ah aa kapmi hriamtlai an thih cu a phung a siko bantuk in a herh ahcun nunnak pekding in bia a kam mi an si cang.Sihmanhsehlaw hriam a tlai ve lomi khuami rammi sawhsawh kahdohnak chung in an nunnak a himding cu a biapi tukmi asi. Hriamtlai zong nih asi khawhchung in an i zuammi asi tswn.\nMizapi civil zawnruahnak le humhimnak ruatduh loin mizapi harnak a pemi, a thatmi, inn a duahmi, nu a tlaihhremmi, Inn bauh in thil lakpiak a hmangmi hriamtlai cu ralhrang ‘terrorist’ ti an si.Atulio kan ramchung kahdohnak caan tawite chung hmanh ah mizapi civil tamtuk kan thi cang i a thih zong kan thi rih teko lai. Cu chung in zeitindah a thimi kan tlawm khawh lai tiin khuami mizapi nih kanmah himnak ding cu kan si khawhchung in i runven ve kan herh. Ruahnak cheuhmi cheukhat\n1.Inn chung lawng ah i erh loin Khua le vengsang inn pawngkam thil umtuning mi choklet ralkap choklet kha zoh ngiat pengding.2.Thawngpang thanhtu media pawl nih thawng thar an thanhmi rel pengding.3.Na khua/ na vengsang ah thil umtuning phundangdeuh in a um i kahdohnak a um khoding asi ti na zumh ahcun na chungkhar lawng siloin na thanh khawhmi pohpoh i ralrin ding in thawng na thanh cio hna lai.4.Nan khuachung/ vengsang ah kahdohnak a um ahcun kahdoh thawng a daih hlan lo nan chungkhar tein a himnak bik inn tang/ khor cawhmi ah nan i thup zokzok lai.\n5. Nan inn ah i thuhnak a that lo le khor cawhmi nan ngeih lo ahcun na innpa vengsang a himdeuh lai tiah nan ruahmi inn ah zaam ding.\n6.Na phone silent le vibrate aw ringlo ah chia. Na hawile na chungkhat dang he nan in chawnh ahcun dimte in chawn hna.7.Kahdohnak thawng a daih hnu suimilam a cheu hnu lawng ah khua upa sang upa/hawi sin ah thawngpang hal hna. Khua upa Mino upa pa 2,3 phone number tal i hngalh cia hrimhrim ding.8.Mizapi civil chung in a thimi le hma a pumi an um ahcun sang upa le pastor chimh colhding.\n9.Kahdohnak le bomb puaknak hmun kha fuhpanh in naih hrimhrim hlah. Bomb a puaknak le kahdohnak a dih hnu zong ah a pawngkam ah bomb le hriamnaam taangmi um khawh asi caah ralring tein zohfel hmasa ding.10. Bomb le hriamnam na hmuh ah siseh, a kapmi kap hnih chung in a thimi ruak na hmuh zong ah nangmah nih tawngtham loin Khua sang upa pastor ambulance sin ah thawng thanhding.11. Nan pawngkam ah tlaihkhihnak inn ah luhhnawhnak thawngpang na theih ahcun vengsang upa/na pastor phone in na chimh hna lai.\n12.Nan umnak hmun a him lotuk tiin nan ruah ahcun a nai bik ralzaam umnak (IDP) camp ah umding. Atu tiang ahcun ralzaam umnak hmun IDP camp hi khuapi chung ah kan ngeih rih hna lo caah khuate ah an zaam ngai. Cucaah khuapi chung ahkomiti nih IDP camp timhlamh zokzok ding.Kanmah runvennak le kan hawile humhimnak cu mizapi (civil) dihlak nih tuanvo kan ngeih ve bantuk in lung tthawng ngai in ttangti hna usi Bawipa nih kan kilveng koseh Daniel Pa\nZa Sang Cinzah Revolution ah biatak tein a tho mi


Tuzan Cu Kawlram Pumpi Cozah Zung Riantuantu Caah Thinphang Tuk A Si Cang – The Cherry Par\nTuzan Cu Kawlram Pumpi Cozah Zung Riantuantu Caah Thinphang Tuk A Si Cang\nFebruary 14, 2021 Cherry News\nTuzan 1:00 in thaizing zingka 9:00 tiang internet line a phih lai tiah MRTV nih a thanh caah hi kar ah CDM i aa telmi cozah zung riantuan le lamzawh hruaitu pawl a tlaih hna lai tiah ruah a si. A hlei in Bank vialte palek nih an hngah dih mi hi tuzan ah bank riantuan pawl tlaih in thaizing riantuan ter i ttin ter ti loin Bank ah hren khawh a si. I ralring cio usih. Kan khuallam a sau rih kho.\nHakha AYA Bank ah Police pawl nih an kan hngah. Thaizing Riantuan tu pawl kai kan i tim lo.Hakha khua a si lo mi CDM ah a tel mi kan pu le hna zung ah an um ko. Bank on ding in Police an bawi le nih kan duh na lo in, hramhram le tlerhkhonh in an kan on ter lai kan phang ko. Zinglei Zung on caan a phak tik ah Dawtmi nu le pa, U le nau hna Pakhatkhat a si sual ah cun nan kan ttan pi nak lai zaangfah kan in nawl hna. Mizapi theih ding in\nRelchap, CDM abiapituk! Atutiang ah CDM bawmhnak caah thazaang chuahmi hna hi theih khawh tawk ah; 1. Mame Ministries, 2. CBCUSA, 3. CBCUSA Youth Department, 4. CCI (Indiana), 5. CBANA (Falam), 6. Than Tlang organization, 7. Pumpaak (Plato Van Rung Mang, Za Sang Cinzah, Rem Hniang) tiin (7) hrawng an si. Ka theihlomi an um kho. Asinain a tlawm tuk rih ka ti. Adang organization pawl CYO, MID America, Senthang Organization, Zophei Community le adangdang organization zong cawlcaangh aherh ngai ko. Thazaang chuah aherh ko. Cun ram dang mi sinah mah le organization cio in bawmhnak hal zong biapituk asi.\nCun Khrihfabu kip nih mahle Khrihfabu cio ah CDM caah cawlcanghnak ah tuah cio aherh ko. Kan zatein kan ṭan ahcun kan tei lai. CDM hi kan teinak hriamnaam a biapitukmi asi. Caan saupi kal khawh aherh! Biataktein CDM a cawlcang ahcun fawitein thla (3 ) hlan ah kan tei lai. Izuam ko hna usih! Kan Ram le Miphun caah ramdang kan herh lo. Nangmah le Keimah a kan herh! Adih dongh tiang thazaang chuah ko hna usih!\n← Maw Min Aung Hlain a ralkap hna\nRalkap Uknak duh lo ruang ah mah pawmcawmnak rian chiahtak in, 15-02-2021 ni ah Burma ram pumpi in CDM tuah asi lai. →


Yesagyo Peng, Pakhainnge Palek Sakhaan PDF Ralkap I Fonh In An Lak - CHIN IDOL\nNovember 13, 2021 chinidol.net Uncategorized 0\nYesagyo peng, Pakhainnge palek sakhaan cu nihin November 14 chun sml 1:00 hrawng ah mipi ralkap fonh nih an luh hnawh hna i an tuk, palek tampi an i hliam, an umhmun khuar riahbuk an zamtak tiah 27 Revolution Force MGN phu in Ko Zin Min nih a chim.\nSakhaan an laknak kahtuknak cu sml ,cheu tluk kaphnih an i kah hnu ah palek hna cu hliamtuar an tam caah an sakhaan an chuah tak tiah theih asi.\n“Chun sml 1:15pm hrawng ah sakhaan hmai le hnu lei in kan kah hna, an thazaang hi minung 20 hrawng an si. Athi zat cu fianghlang in kan thei lo, kanmah nih kan serchuahmi 60mm, RPG hna an si, hliampu hna an lak hna i an kalpi hna ka hmuh ,”tiah Ko Zin Min nih a chim.\nSakhaan kahdohnak ah meithal 2, cycle 4, cun aherhmi catlap pawl kan hmuh hna , an sakhaan mei in kan kangh i kan hrawk tiah an chim. Hi konghe pehtlaiin palek in a thi le, hliampu kong fianghlang in kan theih kho rih lo tiah a biapeh ah achap.\nHi kahdohnak cu PDF-Yesagyo,Phoenix ralkap, 27 Revolution Force MGN le Thwaythauk Revolution Force hawikom pawl i fonh in an tuk hna hi asi.


Aung San Suu Kyi Bia Ruangah Rampi Remdaihkhuakhannak Tuah Ding Hi A Har Kho Taktak Cang Lai A Poi Ngai Lai Hih! – Chin World News Evening\nAung San Suu Kyi Bia Ruangah Rampi Remdaihkhuakhannak Tuah Ding Hi A Har Kho Taktak Cang Lai A Poi Ngai Lai Hih!\nApril 25, 2020 April 25, 2020 Salai Van Myanmar News\nAdmin||04 Vaupi 25-2020||Myanmar State Counselor Daw Aung San Suu Kyi nih Chin State Paletwa harnak tongmi kong ah cathanh pakhat a chuah. Hi cathanh ah a chimmi cu Myanmar ralkaap le Arakan Army (AA) hna tukkahnak karlak ah a ummi Chin State Paletwa ah a ummi hna facang eiding peek an si cu kai lawm hringhren. Hi township hi hmasa a sining kel in kan umter khawh cun a cozah nih hi hmun ah khua a sami hna khuasak tintuknak zong ṭhanchoter ding in timhtuah piak an si tiah a langhter chih. Cu lawng silo in AA pawl zong faakpi in a mawhchiat hna. A chimmi cu a cozah, a hmun ah a ummi pawl hna le pumpeek (man peeklo) in rian ttuantu hna nih COVID-19 dohnak ah hmunkhat i rian an ṭuan lio ah AA ralhraang “terrorist” phu pawl nih Rakhine state le Chin state hna ah sal bantuk in mipi hna cu an kut tang ah an chiah hna tiah a langhter chih. Hi bantuk in State Counselor cathanh nih hin Myanmar ralkaap (Tatmadaw) pawl cu hi hmun pawl ah a ummi mipi nun a humhaaknak le an harsatnak a tuarpi hna nak ah a thangṭhat hna.\nHi bantuk in State Counselor cathanh ruang ah hin Myanmar ram pumpi ramkhel rianṭuannak ah harnak a chuahpi khawh tiah mi tampi nih an chim. Ethnic affairs analyst U Maung Maung Soe nih a chimmi cu NLD nih hin ramchung buainak kong ah kapngei in bia an chim caah rampi remdaihkhuakhannak (peace negotiations) hi a tu ah cun a har ngaingai cang lai.\nHihi daihnak tuahnak caah cun a har ngaingimi thil a si. Suu Kyi nih hin AA pawl cu ralhraang phu tiah a thanh lio ah AA pawl he ai tu cuahmahmi Tatmadaw pawl vial cu a thangtthat hna i thazaang a peek rih hna. Cun khatlei in remdaihnak tuahding tiah timhtuahmi cu kalpi a si ko lai tiah a chim ṭhan. Hihi ai ralkah taktakmi a si tiah a chim. Executive director, Myanmar Institute for Peace and Security Dr. Min Zaw Oo nih Rakhine buainak kong ah hin a cozah le Tatmadaw pawl hi hmunkhat ah an ttang. Rakhine State ah hin a tu nak in i tukkahnak le harnak a zual chin lengmang lai tiah chim khawh a si. Cathanh nih a langhtermi hi Tatmadaw nih thazaang tamdeuh le faak deuh in an hman cang lai tiah chim khawh a si. Hmailei ah zei dah a canglai ti cu kan zoh lai cu. Rakhine buainak kong le remdaihkhuakhannak (negotiations) hi a fawi hrimhrim lai loh tiah ka chim ngam tiah a chim. Ref:Irriwaddy\nNote: Chinworldnewsvening nih thawngpang kan ṭialmi hi kanmah nih kan phuah cawpmi kan ṭialmi a si lo. Reference/Credit/Source ṭha tein kan pek peng lai. Cucaah thawngpang kan ṭialmi kan palhnak a um cun theihter khawh peng kan si. Mipi sinah thawngpang thlazamh na duhmi um cun kan i thlahzamh khawh piak ko. Thawngpang hmaan lo kan ṭial cun pehtlaihnak kan chiahmi ah pehtlaih khawh peng kan si. Chinworldnewsevening page ah le J Van Du Thar Lahnin ah pehtlaih khawh peng kan si.\nDr.Pari: Ka Fanu (kum 3 le cheu)Te Nih A Ka Nu Kan Ngai Tuk Zaan Ka Ihnak Angki Te Cu A Kawl I Aihruk Ka Mitthli Cu Tisor Bagn Ka Biangah


Khah Vawlei Cung A Fim Cem Le Mipi Le Ram Daw Cem Bang Biachim Thiam MP Aa Cuhmi Vialte Khoi Ah Nan I Thuh Dih Ne – Onlinenungak\nKhah Vawlei Cung A Fim Cem Le Mipi Le Ram Daw Cem Bang Biachim Thiam MP Aa Cuhmi Vialte Khoi Ah Nan I Thuh Dih Ne\nPolitical party leaders, MP aa cuhmi tbk vialte Khawika ahdah nan i thup dih. NLD leaders, ASSK le Leaders dang a dang an tlaih lio hna ah NLD chung in MP or ministers a si ve ko mi, tlaih lomi dirhmun ah um zong hi ningzah awk thil ah ka ruah e! Political party cu, Democracy system ah a kheumi a si bantuk in, Democracy pi a thih ahcun, nan dirhmi political party vialte zong kha an thi dih ve timi nan theih cio ko ttung?\nZiah, nan political party aa semmnak, Democracy restore/ ser tthannak ah nan cawl ve lai lo maw? Midang nih chanchuah ko sehlaw, a tthat hnu ah political party tu kan dirh tthan te lai tbk indah nan ruah? Pasal a simi nihcun midang lo-vah cia ah fa cang tuh ithawh ding a si lai lo. Thantlang, Hakha, Falam, Mino tampi cu lampi ah an chuak. Hruaitu a ngeilomi bantuk in anmah vai in an vai. A thi cuahmahmi Democracy chanhchuah dingin an au.\nPoliticians tiah MP aa cuhmi vialte hna, a thi cuahmahmi Democracy chanchuahnak ahhin nan itel cio hna lai lo maw? Mino thazaang peknak le thlacam piaknak tal in nan muihmai nan langhter ngam lo maw? Note: ka ruahmi bantuk in a ruat ve lomi tampi nan Um ko lai nain, hi vial hi ka zai nak siseh!


Ameican Bible Society Nih President Trump Cu Ningzak Taktak An Lehnak An Tuah – Chin World News Evening\nAmeican Bible Society Nih President Trump Cu Ningzak Taktak An Lehnak An Tuah\nJune 4, 2020 Salai Van Thawngpang\nAmerican Bible Society Pi Nih Nai Donald Trump Nih Ningcang Loin Bible Ai Putmi Kongah Ningzak Taktak In Lehnak An Tuah\n“Bible Cathiang hi Hmelchunhnak Menmen Lawng a si Lo” tiin Trump nih Bible he Hman ai Thlakpi mi cungah American Bible Society nih Lehnak an Tuah\nBible Cathiang chung biatak American mipi nih kan i tlaih caan a si, i chirhkanhnak ah hman riangmang in Bible vai thlir len caan a si lo, tiah American Bible Society nih an chim.\nAmerican Bible Society hi kum 200 a upa (hlun) cangmi Khrihfa riantuannak nganpi a si i, Bible chuahnak le Bible kong a si mi paoh a tawlrelbiktu riantuannak a si. Floyd an thah ruang i ram pumpi cuul in duhlonak an langhtermi kong he pehtlaiin Trump nih a dirhmun langhter a duh ve caah, Washington DC chungum biakinn pakhat hmai ah dir riangmang in Bible ca a vung thui len pah in hman ai thlak mi cungah a tu bantukin bialehnak an tuah hi a si. “Bible Cathiang hi hi hmelchunhnak menmen lawng a si tung lo” tiin an langhter.\n“A tu kan pal cuahmahmi caan hi pulrai ruang i tihphannak, khat le khat ai hlat in kan um caan, cun miphun thleidannak kong i duhlonak langhter le buaibainak tiangin a tlun lio caan, kan economy zei a lawh lai hngal lo in kan um caan le chan chan khat chungah kan ngan a fahbik caan a si caah hin, kan Bible Cathiang hi politics muisam kan kenter sual nakhnga lo kan i ralrin taktak hau. Cu ti lo cu, naws tialtu pawl pei thawngpang dang na hei thanh hna bantuk a si ko lai cu,” tiin American Bible Society ah senior vice president a si mi Whitney T. Kuniholm nih a chim.\nCuhlan nakin a hmanmi thil theih kan herh deuh caan a si cang caah, dinnak hi tiva bangin luanter kho hram u sih law, dinfelnak zong hi a tihna a cat bal lo mi cerhti bangin luanter hna u sih! (Amos 5:24). “A thukbikmi thihnak horkuang chungah kal hmanh ning lawng, nangmah nih na ka umpi caah zeihmanh ka tih lai lo” (Salm 23:4).\nMonday i Trump nih hman a vai thlaknak St. John’s church i a hruaitu zong Trump cungah a thin a hung ngaingai. Trump rat a duh ruangah kanmah tiangin police nih lam an kan kham dih, tiah a chim.\n“Biakinn a rat ah hin biakinn chung zongah a lut lo, biatawi a chim lio zongah zei Bible cacaang zong ai thlir fawn lo. Biakinn hmai ah cun Bible cu a hun i thlir i a hun i cawngia”\n“Tutan i Trump nih Bible a cawngia mi hi khuaruah cu a har ngai ko lai nain, amah le amah a dirkamhtu hna cah cun ai keih bak te a si” tiin To Sattler College historian Aaron Griffith nih a chim.\nCu bangin Trump nih thil a tuahmi kongah amah a dirkamhtu evangelists a cheukhat nih cun Trump cu a thangthat ngaingai ko nain, a tu bantuk lio caan i hi ti bantukin Bible ai hman hi cu mi zei a kan rello le a kan nautatbia a si, tiin a chimmi an um ngai ve. Tornado relief ca i ai bumi Alabama church member pawl a va pal hna lio i an Bible ah a min a thutpiak hna i an i lunghmuih ngai, ti asi.\nBible Cathiang hi cuhlan miroling a si mi John Quincy Adams, Abraham Lincoln, Dorothy Day le Martin Luther King Jr., hei ti bantukin nih kan ram nih harnak a ton caan ah an rak i thlir bal ve ko. Zeiruangah dah ram pumpi ah harnak a tlun caah American nih Bible kan banh/hlam tawn? A ruang cu, Bible Cathiang hi hmelchunhnak menmen a si lo caah a si fam cu, tiin Whitney T. Kuniholm nih a chim.\nABS hi Global Network of Bible Champions he rian an tuanti i, Bible Bia lehnak, phawtnak le thanchoternak an tuah. An riantuannak hi evangelical lei nih an i hmaithlaak ngaimi a si i, Bible kong le Bible ca cawnnak kong ai hmaithlaakmi ans i.\nHistorian John Fea nih ecumenical (bianak vialte ai khat, timi ruahnak) dirhmun in evangelical dirhmun lei ah ai mer ve cang I 2016 ah khan The Bible Cause: A History of the American Bible Society, timi cauk a tialmi ah cu a dirhmun cu a langhter. Sex le nu le va i hmunkhatnak telhchih in, kan zumhnak le kan nuncan kongah Bible nih nawlngeihnak he lamhruainak a tuah khawh ko, tiin nikum a hramthok tein khan ABS nih a riantuantu pawl zumhnak biakamnak a tuahter dih hna.\nBible Cathiang kong theihfian khawhnak dingah mizei dah bomhnak na hal lai, timi kong tiangtiang cu kan i thlak lem lai lo. Asinain, Bible cuahman hi zeitluk a va fah pek ah, Bible a herhmi paoh cu pek khawh dih hi kan i hmaithlaakmi a si, tiah ABS president nih a chim.\nA liamcia kum 5 in khan American Bible Society (ABS) nih a headquarters cu New York in Philadelphia lei ah a thial i, khuapi chung Independence Mall chungah “Faith and Liberty Discovery Center” (Zumhnak le Luatnak Hmuhchuahnak Hmunpi) timi min bunh in kum vui lei ah history museum sak an i tim.\nAmerican Bible Soceity le American tuanbia karlak ah a fekmi pehtlaihnak a um khawh mi kongah ABS nih ai lunghmuih ngaingai i, ABS hi American pale (patriots) hna a si mi John Jay (the first Supreme Court Justice, The Star-Spangled Banner timi a tialtu Francis Scott Key, Founding Fathers ah ai tel ve mi Elias Boudinot pawl le tiin dirhmi a si, tiin an chim.\nThlacamnak In Bawm Rih Hna Usih: Thawngṭha Chimtu Saya David Lah Biaceihnak He Pehtlai In Thawngpang


Covid-19 check nak seh Hakha le Tedim ah a um cang – THE CHINLAND POST\nCovid-19 check nak seh Hakha le Tedim ah a um cang\nSalai Bawi Lian Sang| TCP Kalay & Hakha| 2020 September 17 – Chin ramkulh chung khuapi pahnih, Hakha le Tedim ah Covid-19 hrik a check nak ‘Gene Xpert’ chiah a si cang tiah theih a si.\nMinister Pau Lun Min Thang nih, “Covid-19 zawtnak um/um lo zohfelnak ‘Gene Xpert’ seh kan ngeihmi nih Kawl lei bantuk in mitampi voikhat ah a check kho lo nain voikhat ah minung 5 caah check nak tuah khawh a si. Nain, a tampi a herh rih i chap zong kan i timh ko. Atu cu Hakha le Tedim ah zawtnak hmuhmi an tam bik caah hi khuapi pahnih lawng ah September 9 ni thawk in kan chiah” tiah Chin World ah a chim.\n“Cun, zawtnak check tik ah voihnih check a si. A voikhatnak hi kanmah hmunhma (Hakha le Tedim) ah check a si i cun Kawl (rampi huap checknak) lei ah kuat a si. Zawtnak an hmuh ah siseh, hmuh lo ah siseh (positive le negative) an si zong ah hika in an hmuh chuahmi a phi cu cunglei ah zoh chap ding in le faifai tein ngiatthlai lio caan an si rih lai” a chimchap.\n“Chin ramkulh chung ikhun 100 umnak Sizung kip ah Covid-19 zawtnak um le um lo zohfelnak seh ‘Gene Xpert’ hman ningcang a thiammi minung kan herh. Sizung kip ah hi seh chiah zong kan zuam lai, nain a thiammi an hau. Atulio cu Yangon zong ah mizaw an tam caah lunghrinhmi mizaw an um tik ah Yangon kuat cawlh a har. Cun, Chin ramkulh ah ihkhun 100 umnak sizung kip ah seh hman thiam minung an har caah seh chiah kan i harh rih cu a si” tiah a chimchap.\nNihin September 17 zing 8:00 am tiang ah Covid-19 zawtnak ngei 3,894 le a thimi 46 an um cang. Chin ramkulh chung ah Covid-19 zawtnak a ngei tiah hmuhmi 18 an rak um i Tedim ah an tam bik. Nain, Chin ramkulh ah atulio tlunkal phih chung i zohfelmi (quarantine) chung in cun Covid-19 zawtnak hmuhmi an um lo.#\nCc: Chin World\nPrevious Paletwa Peng Ah Rakhine Mi Thilphur 41 An Tlaih Hna\nNext 2020 Thimnak Ah Gangaw Peng In Chin Mi Candidate (13) An I Cuh Lai


Lionel Messi kong he pehtlai in a lungchung umbia cu Ronaldo nih tubantuk in a chim – LAICOMM\nLionel Messi kong he pehtlai in a lungchung umbia cu Ronaldo nih tubantuk in a chim\nPosted By: CHIN TECH November 1, 2019\nCristiano Ronaldo nih a zuamcawh tu thabik a si mi Linoel Messi kong he pehtlai in a lungchung ummi bia cu fiang tein a chim. Messi le Ronaldo cu 21 century ah a thabik zaanglek tiah mipi nih cohlan mi an si. Ballon d’Or laksawng zong voi 5 veve a la kho mi an si.An pahnih cu pumpululh tuanbia ah teinak tampi a hmubik zaanglek zong an si.\nPakhat le pakhat an i zuamcawhnak thawng in tubantuk dirhmun sang ah an phak nak zong a si. Cun an pahnih karlak ah pakhat le pakhat i zawmtaih nak i rem lonak le i huat nak zong a um lo mi cu mipi nih kan theih mi a si. Tutan zong ah Ronaldo nih Messi ruang ah tubantuk dirhmun ka phaknak a si tiah fiang tein a rak chim.\n“Kan pahnih cu pakhat le pakhat kan i zuam cawhnak thawng in a thabik dirhmun ah kan phaknak a si tiah a kan chim. Spain ah kan i zuamnak nih tampi a kan thancho ter. United ah ka um lio nak in Madrid ah kan i zuam cawhnak cu a tha deuh. Kei mah le Messi cu kan mah le kan club cio i icon kan si. Kan hnu lei caan zong ah amah nih a ka ngaih nak kong a rak chim zong ka theih. Messi ruang ah kei mah zong a tha deuhmi zaanglek dirhmun ka rak i chuahnak a si” tiah Ronaldo nih a chim.


An idoh cang lai maw sihnga? Ladakh hmun ah Army troops 15,000 deploys chiah than in ralriter asi ko, – Kawltu Team\nAn idoh cang lai maw sihnga? Ladakh hmun ah Army troops 15,000 deploys chiah than in ralriter asi ko,\nIndian army’s counter-terrorism units Jammu & Kashmir ah cun ralkap 15,000 additional troops eastern Ladakh lei ah China challenge ding in an kalter than ko cang, aruang cu China nih hin India thei lo in thlithup in ramri hrawng ah hriamnam thatha hna an chiah mi cu, Indian Intellegent nih report ah alanghter ruang ah atu bantuk in ralka le hriamnam an kalter than nak chan asi.\n15,000 troops hi China an cawlcang peng mi cu, dawnkhantu si ding ah an thlah mi asi, zei maw tiin boruah a um sual ah tia, Chinese aggression um cia mi hna nak in tam deuh khi an si tiah thei asi, ralkap cheu khat hna cu Ladakh sector Le based 14 Corps headquarters lei ah People’s Liberation Army hna aherh ah cun doh ding ah chiah asi.\n17 Mountain Strike Corps Indian Army’s strike corps, hi kum 1 chung cu ralrinter peng ding asi, India’s tactical operations southern bank of Pangong Lake, Finger area zong ah chiah asi deuh deuh ding timh asi, Mathura-based One Strike Corps zong Northern border lei ah chiah asi fawn cang.\nJapan nih China atih ve bak tilo Jets tampi phurnak lawnglian atuah dih cang, fighter Jets angeih cia mi pin ah Jets tha bik cem 150 reng lo order turu tuk ning cu,\nJapan nih F 35B phurnak caah light aircraft carrier JS Izumo class ship pakhat dih deng mang cang, mah hi F 35 jet 28 a phur khawh lai tiah ati.\nJapan hi atu ah cun an um sawh sawh kho ti lo caah, hriamnam thatha tampi ngeih ding in hma lak cuahmah lio asi ve cang khi asi, aruang cu China nih aduh ning in South China sea Rili pumpi khi amah ta bantuk in ngeih arak timh ruang ah, Japan ram ca zong ah himnak a um tilo timi khi a hmuh, mah ruang ah cun atu ah hriamnam thatha ngeihnak lei ah Budget zong tampi chiahchih in an order hlauhmah ve ko cang khi asi.\nMah light aircraft carrier JS Izumo class hi, Asau lei hi 248 metres asi, Akau lei hi 38 metres asi, picture hman thlak ah hin tawi deuh bantuk in alang ko nain, asau ngai ko.\nJapanese maritime self defence forces hna nih hin F 35B hi 50 hrawng US in order an tuah lio asi, mah hna F-35B fighter phurnak caah, JS Izumo class ship pahnih hna hi modified tuah lio asi, 2022 ah cun deck hi kau deuh in an tuah chih lai tiah ati, mah lawng lian hi tu hlan ah cun, helicopter phurnak caah an hman tawn mi asi.\nA tu ah cun jet phurnak caah hman asi lai ruang ah, base ground zong chah ngai in an tuah than cang khi asi, power supply systems zong tam ngai an chiah chih mi asi, Japan nih hin F 35A le B inpaelh hi 150 bak order an tuah, final assembly electronic/parts ram dang dang tuah mi remhnak rian cu, mitsubishi heavy industries, japan ram chung ah tuah asi lai, mah long si lo in, jet 40 hrawng 70% building cu Japan ram chung thiam thiam ah tuah asi lai.\n← Nancy Pelosi ruang ah US abuai sinsin, mah ruang ah cun GOP hna nih buainak an tuah deuh deuh ko cang,\nDate 26.7.2021 nihin zan lei Suimilam 2:00PM hrawng ah ramri buainak kong ah an ikap bak ko cang, →


Min Aung Hlaing Cozah Nih Kawlram Mipi Le Miphun Caah Nunnak Pek In RIan Tuantu Thah Ding In Misual Hlan An Si — Chin Miphun Tlangau\nUS ah U Kyaw Moe Tun Thah Ding in Mi an Hlan.Myanmar ram aiawhtu UN palai a simi U Kyaw Moe Tun thah ding in US ah a ummi Myanmar rammi pakhat an hlan, tiah Reuters thawngzamhnak nih a ttial.New York ah a ummi bu pakhat nih U Kyaw Moe Tun thah ding in Myanmar rammi pa an hlan hi a si.Asinain, an hlanmi pa nih U Kyaw Moe Tun cu thah loin a thli in a pehtlaih in thah ding in an hlannak kongkau a phuan dih, tiah Reuters nih a ttial.\nRFA nih, “U Kyaw Moe Tun thah ding in an hlanmi pa cu FBI nih an kalpi cang. Hi Myanmar rammi pa hi US ah Visit Visa in a rak rami a si i, US ram ah i dor thai ding in a sokmi zong a si,” tiah a langhter ve.Hi kong he pehtlai hin RFA nih U Kyaw Moe Tun pumpak an pehtlaih i bia an hal nain “FBI nih an tawlrel cuahmah lio a si caah keimah pumpak nih dikthlir in chim awk a ttha rih lo.\nAnmah US cozah lei zong nih thawngpang an chuah rih lo tik ah ka theithiam rih ko u,” tiah a leh hna.U Kyaw Moe Tun nih, “Na nun a him lo tiah thawng cu an ka thanh. Palik nih hlathlainak an tuah cuahmah lio a si. Keimah pumpak nunhimnak zong palik nih ttuanvo an lak ko,” tiah Reuters thawngzamhnak ah a chim.\nReuters thawngzamhnak nih FBI sin ah Email in bia an hal nain FBI lei nih, “Mah bantuk nunhimnak lei ttuanvo laknak kong cu mizapi sin ah dikthlir in kan phuang tawn lo,” tiah an leh.U Kyaw Moe Tun cu SAC nih uknak an lak hnu ah UN ah SAC aiawh loin Myanmar rammi aiawh in kut zung thum thlir buin bia a chimmi kha a si.\nPulrai Dohnak Caah Kokek Sii Khachuanraang Khachuansen Aithing Hmanphek Le Tilum